
DAKMESOKANI - 1 


MESOKANI - 1 
VENICENI SOROK 

( Antonio, Salerio aro Solanio napbaa ) 

Ant : Anga uija, maina anga indita duk ong*a. 

Ua angko simbraata; na-simangba agana 
Ua na*simangkoba simbraatana; 

Anga uko maikai man aha, uko nikaha, 

Ba anga uko chagrongaha, 

Ukoara maioniko daka, ua baoni atchiaha, 

Anga uko uina nangkua; 

Aro uiani gri angko simbraata, 

An tangko uina anga bang ako dakna nanga. 

Sale : Nang-ni gisik sagalo su*pakpakako man-enga; 

Jeon nang*ni jahasrang gitchoenga 

Dal gipa aro man e chagiparang chi bana gita 

Ba sagalo choe mesokanirang gita 

Chongipa badinggiparangko che-epa 

Uarangna bamgopa, mesoka mande raanilon 

Uarangni barani grangchi uarangko bilpakangon. 

Sola : Beberabo, gitel, indake dakani ong a ong odc 
Angni sikani nambatgipa bakan 
A palogiparangna ong*genchim ka donganian. 

Anga samsiko akgenchim uina balwani ramako, 
Jahas karamrang aro sorokrangko sandina maponiko, 
Aro ong*antian kenatgcnchim angko, 

Rasonggriani angni kamrango, 

Chong- mot duk ong atgen angko. 

Sale : Angni rang-sitani angni mepalko ka sinate, 

Angko be-cn ding-atgen chanchiate 
Mai gimaaniko dakgen balwa sagalo. 

Anga marrjawa nina an*chengni koriko 

Indiba chanchiatgcn chi ba*gipa aro tonvtomgipako, 

Aro gamchatgipa Andrewni chang ketako arrchengo, 

Uni chugipa maljuri onbee bamgopa 
Kirdimna uni gopramko; Giljachi re-ange 
Songdogipa rongtalgipa ro-ongko nikodc, 

Kcnbegni rong-brakko chanchiatjawama, 

Jean nangpake jahasni sambengko, 

Kitchichigenchim pilak moslarangko, 

Randinggipa chiko soomgipa barachi wendapna, 

Aro agansoto, ua da*omangmang gamchatenga 
Da*o ua gamchatsrangjaha? Anga chanchijawama, 

Indake dakanio angko duk on -gen inc? 

Indiba angna agannabe; anga uia Antonioa 
Duk ong-a badingani bosturangnasa. 

Ant : Bcbcrabo, ong-ja; anga una angni rasongko mittela; 

Angni gamrang jahas ge-sano pangchakja, 

Ba biapsano; ba angni gamseng bilsini rasongosan pangchakja; 
Uni gimin badingani bosturang angko duk ongatja. 

Sola : Mai, na-a indide sanaba ka-sanapama? 

Ant : Chi, Chi. 

Sola : Ka-saanioba ong-ja? Indide na*a duk ong-a ine agana, 

Maina na*a kusi ong*ja; aro ian altua 
Nang-na, ka*dingna, bilchrokna aro kusi ong-na, 

Maina na-a- kuk ong-ja. Da-o sko totgnigipa Januschi, 

Ba*bra uni somoco jagokgni bimangrangko ong-katataha: 
Mitam uamangni mikronrangchi neua, 

Aro mosok sikgipana do-sik gita ka-dinga; 

Aro mitamrang ka-mesenggipa mikkangko ra-a. 

Uamang ka-dingsmitachi wagamko mesokja, 
la aganrongretaniko ka-dingani ine Nestor aganoba. 

( Bassanio, Lorenzo aro Gratiano napbaa ) 

Nang-ni nambatgipa chatchi Bassanio inona re baa, 

Gratiano aro Lorenzo baksa. Ekgrikani salam on-a; 

Na-mangko nambata ripengrangming donangenga. 

Sale : Nang-ni kusi ongaona angadc dongna ska 

Champengjaode angko ripengrang nambata. 

Ant : Nang-ni kam angna gisiko gamchata. 

Anga chanchia kamtangan nang’ko okamenga, 

Aro naa re-angna cholko ra*enga. 

Sale : Salam, namgipa gitclrangna. 

Bas : Namgipa manderang, aivching basako ka-dingna? 

Na*a a-gittal dakenga, nangma indakna? 

Sale : Jakgrokon chinga nang’ko gronggen. 

( Salerio aro Solanio ong'katanga ) 
Lor : Angni gitel, Bassanio, na a Anton ioko man*aha, 

Chinga sakgniba re nok, indiba meatam cha-ani somoco 
Anga mol-mola, gisik ra bo aivching grongtaina bano. 

Bas : Anga nang ko chu sokgija ong*atjawa. 

Gra : Airsengja gita nika nang’ko, gitel Antonio; 

A’gilsakni gimin agre chanchianio; 

Simsakbeanichi bregiminko uamang gimaata. 

Bebcra bo, na a namen dingtangaha. 

Ant : A-gilsakko anga ra a a-gilsakgitan, Gratiano- 

Kal’chakram, jeon sakprakan bakko ra*a mingsa 
Aro angni palde duknisa. 

Gra : Gokani bakko angna kal’na on*bo. 

Kusi aro ka-dingan baksa mikskemarangko ra-baatbo, 

Aro chu angni bikako ding-atchina, 

Angni ka-tong ka sinchina, sina ma-amanina; 

Maina saksa mande jeni anxhian ding-a 
Budcpa gita asongna nanga rong-kabokgita, 

Mikrakon tusia aro holdiasop saani napa, 

Rikki rikkot inachi ? Anga maiko agangen, 

Anga nang-na ka-sara, ua ka*saanian, 

Antonio, iako agana, 

Donga rokomsa manderang jeni mikkangranga 
Bokmranga aro tomtomgipa pokkri gitan 
Ska gita tomtomaniko rakkina, 

Ganatna chanchianio gisik sengani, 

Mikchikkimani, rasong chaani; 

Sawa agangen, “Anga Sima Nigipa ong-a, 

Angni ku-chilrangko oon je achakba sing-jachina.” 

O angni Antonio, anga iarangko uia. 

Seng*giparang ine mingsingako man-a; anga uichongmota, 
Uamang ktraganode nachikkolrang sao man-a, 

Jemangan uarangko knae, jongadarangko goka ina. 

Anga iarangni gimin agangen changgipino. 

Indiba simbraani adalchi da-dak milsi pianiko 
la goka na-tokna, ia chanchianiko man-na. 

Re babo, namgipa Lorenzo. Dikdiksa ekgrikna; 

Angni agangniko meatam ja-mano matchotatna. 

Lor : Atcha, meatamni somoeona na-simangko watna. 

Angaba ia ku grigiparangoni saksa ong na nanga, 

Maina Gratiano angko maming saloba aganna on-ja. 

Gra : Bilsi gnina bate dongbo na*a ang baksa, 

Na*a nang-ni sreni ku-rangkon uipiljawa. 

Ant : Salam, iani giminan anga betbetrakgipa ong*gen. 

Gra : Mittcla, beben, jripaniko de-mittela, 

Ran-atgimin matchu sreo aro me-chik bi-sa palnanggijagipao. 

(Gratiano aro Lorenzo ong'katanga) 

Ant : Uan da*o maida ong-ama ? 

Bas : Gratiano mamingni ong-gijaniko sima arigri agana, 

Venice gimiko je mandenaba baten. Uni ja-pang- 
rang gom merong ronggniko don gni cha*- 
cherango donnua gitasa. Uarangko nikna skang 
salgimikna am-gen, aro na-a uarangko man-on 
uaranga indita amanina gamchatgipa ong ja. 

Ant : Atcha; naa da*o aganbo angna 

Sana na a a sruksruk re-rurana mikchetaha, 

Aro jekon na-a angna da-alo aganna ku-rachakaha. 

Bas : Na*a iako uija ong-ja, Antonio, 

Baditana anga bilgriataha an*tangni nokdangko 
Angni janggi tanganiko mesokachi chubate 
Angni bang-gija cholrang on-ana bate. 

Indiba anga duk man*ja uko salonanina, 

Namgipa gadangniko. Angni mongsonggipa simsakania, 
Maikai grorangko matchote chotpilna 
Jerangan angni agre koros ka-anina, 

Angko kabingaha. Nang-na, Antonio, 

Anga gro nanga, tangkao aro ka-saanio-, 

Aro nang-ni ka-saanio ku-rachakaniko man-a, 

Angni pilak dakna miksonganiko parakna, 

Maikai angni grorangko man -gen chotpilna. 

Ant : Anga nang ko molmola, Bassanio, angna uko uiatode, 

Aro ua nang gitan namgipa ong*ode, 

Cholon mikron niksoka dipetna, 

Angni tangka, anga an-tang, angni pilak cholrangba, 

Pilakan opraka nang-ni nanganirangna. 

Bas : Angni skulni salrango anga bra ge-sako gimaaton, 

Uni ripengkoba anga goaha, apsan rokomon, 

Skanggipako nikpilna, ge-gnikon ka-donge daka, 

Anga ge-gnikon man pilronga : bi-sani sakkichi anga mesoka, 
Maina ja-man ja-man ja-rikgipara dos grisranga. 

Anga nang-na bang-en gro nangaha aro skatang 

dakgipa pante gita 

Jenan gro dakaha, ukon anga gimaatsrangaha; 

Indiba namnikode na-a, 

Gipin brako gotaina apsan jolchina, 

Jekon na-a gochengaha, anga kenchakja, 

Anga nisanko nirikgen ba ge-gnikon man-na 
Ba nang-ni bottaigipa tangkako man-pilna gita, 

Aro skanggipanade gro nanggipa ong-na. 

Ant : Na-a angko rongtale ma-sia, iano na a somoekosa re-ataia, 
Angni ka-saaniko che*em cheem agangrikna. 

Aro kenchakachi na-a angna namgijako dakbata. 

Aro kenchakaniko dake angni bebe chong- motna, 

Na-a angni on-a gimikko gimaattokahaoba. 

Na-a aganbo, dao anga maiko dakna nanga. 

Nang-ni chanchianio anga maiko dakna man a; 

Je ong-oba anga unan tariaha, aganbo na*a. 

Bas : Belmonto saksa gam man-riknasigipa mc chik donga, 

Ua nitoa aro aganna man-ana bate chananga; 

Anga man-soa ku-rang gri kattarangko. 

Uni biming Portia, maming komija, 

Catoni demechik, Brutusni Portiana. 

A-gilsak uni gamchatako uigija ong-ja. 

Maina sagal rikamantini dilbri balwarang balnapbaa, 
Mingsinggipa mikchagiparang aro uni rimitjri kni, 
Dingdea sonani mes kimil gita, ka bako uni. 

Jean uni biap Belmontko Colchoni sagal rikam pil ata, 

Aro bang-a Jasonrang uko am-na rc-baa. 

O angni Antonio, dongpaode ango cholrang namgipa 
Seksckani biapko ra-pana uamang baksa, 

Gisikode uisoa cheanidc angnan, 

Panten rasong chakatgen kcnchakani grian. 

Ant : Na-a uia angni pilak gamrangan sagalosa; 

Da-o ango dongja tangka ba bosturangba, 

Nanggitikgipa tangkako man na. Indiba rc-angbo, 

Nigen Veniceo angni biming man-gen maiko dakna 
Nang-ko sokatna Belmontona aro Portiaona. 

Re-angbo bakbakan, sandibo, aro angaba ong-kata indakna, 
Jeo tangka donga, maming sing-ani grian 
Ra-gen angni bimingna ba ripeng ong-anina. 

MESOKANI II 


Belmont : Portiani Nok 

( Portia ijni jakrimra Nerissa baksa napbaa ) 

Por : Bebean, Nerissa, angni chongipa bimang ia dalgipa a'gilsako 
dongsiksaka. 

Ner : Na*a ong-gen, namgipa me-tra, nang-ni duknirang nang-ni 
namgipa rasongranggitan bang-ode; indioba anga nika jemangan 
nangana bate man*a, uamangba mamingba grianichi 
okkrigiparang baksa apsan ong-sha : uni gimin bijangchio 
donganio ongipa katchaani ong-ja : bang-bea gam budepa ba 
buchuma ong ningata, indiba chu*onga chachaan janggi 
tangbangata. 

Por : Namgipa kattarang aro name aganaha. 

Ner : Uarangko name ja-rikode uarang nambata. 

Por : Dakna nanganiko uia gitan dakmanchaaniba altua ongode, 
chongipa olakkiani nokrang dalgipa gilja nokrang ong*genchim 
aro kangal manderangni jamdaprang rajarangni dongram 
nokrang ong*genchim. An*tangni skiprakani gitan dakgipa 
namgipa kamal ong-a; anga sakkolgrik manderangko uamang 
maiko dakna nanga altuaen skina man-gen, anga an-tangni 
skianirangko sak kolgrikoni saksa ong e ja*rikna man-ana bate. 
Taning niamrangko an-china dakna man*a, indiba ding-gipa 
ka tong ka-singipa ge-etani kosakko bilbata, maina 
chadambcrang ding-kari a*bachengani sappaurang gita pagla 
ong*a; uamang nama ku-pattianiko ra-chakja, sikar ka-gipani 
chekoni sappauni bildoa gita. Indiba ia pilak agangrikanirang 
angna seko seokna dakchakani ong-jawa. Aiao, mai a-sel ong-jok 
anga an*tangni kamo ‘seoka’ kattako jakkalna. Angni mikchaako 
seokna ba angni namnikgijako jegalna; indake tangenggipa 
demechikni skaniko sigimin pagipani skaniko see donanganichi 
champenga; ian rakjama, Nerissa, je anga jekoba seokna ba 
jckoba jegalna man-jara ? 

Ner : Nang-ni pagipa gun gnanggipa onga aro rongtalgipa manderang 
uamangni siani somoeo maia namgipa ong*a rongtale 

ma'sianiko mama. Indaken ua sonani, tangkani aro sisani 
ge gittam bakosrangko chitti kalanichi baseaniko dakchina 
cholko dakangaha-jechin uni miksonganiko basegipaan nang'ko 
seokgipa ong'gen-jeba uko tik ong-e basejawa, nang-na 
ka-sachongmotgipana agre. Indiba ia rcbagimin raja panterangoni 
sanaba dingtangmancha nang*ni ka a saani dongama? 

Por : Anga nang-ko mol-mola, na*a uamangni bimingrangko mingatbo 
aro nang-ni mingmitingo anga uamangni gimin agangen aro 
angni kattarangchi angni ka*saaniko chanchichiprikna mangen. 

Ner : Skanggipa Naplesni raja pante. 

Por : O, oe, ia pante gure bi sa onga, maina ua gurerangni giminsa 
aganbata aro an-tangan gureni silkopko datna man -a ine aro uan 
man-dapgipa gun gita chanchie aganakon; haida uni ma*gipa 
silkamalming mi km ale roakon. 

Ner : Unikode Count Palatine donga. 

Por : Ua mamingkoba dakja mikskemana agre, aro indina gita, ‘Na a 
angko seokjawa*, ua kusini agananiko knara, indiba kadingsmita 
gri. Anga kenchaka ua budepa ong*on grapgipa chanchisimaigipa 
ong-gen. Uni pantemitingon kragija dukni bewalrangko mcsoka. 
Anga ku-siko greng gnang sko bikrokko bia ka*sranggen 
indakgiparangna bate. Iamang sakgnioniko Isol angko rakkichinV 

Ner : Franceni gitel, Monsieur Le Bonni gimin na*a maiko agangen? 

Por : Isol uko dakaha, uni gimin mande ong*china. Beben anga 
uia, ka-dingstekani pap ong-a, indiba uo Naplesni gurena bate 
nambata gure donga, Count Palatinena bate namjabata 
mikskemani dakbewal donga; ua pilak manderang gita 
bewalko mesoka indiba an*tangnide mamingba gri. 
Do-maskini mikoako knaode ua chroka; ua jagringtangming 
dakgrika. Anga uko bia ka ode gipin sak kolgrik segiparangko 
bia ka-na nanggen. Ua angko mitchiode anga uko kema ka*gen, 
maina ua pagla ong pile angna ka saode anga maming saloba 
una uko on*piljawa. 

Ner : Indiba Englandni pante Falconbridgeni gimin na a maiko 
agangen ? 

Por : Na-a uia, anga una mamingkoba aganja, maina ua angko uija 
ba angaba uko uija; ua Latin, French aro Italian ku-sikko uija 
aro na-a kachariona re-bae anga on-timintisan English kusikko 
uiaia ine sakki on-na man-gen. Ua nitogipa bimangni mande 
ong*a, indiba, aiao, sawa ku*gri mandeming agangrikna 
man-gen. Maikai ua nidike gana china! Anga chanchia ua 
cholako Italyoniko, uni longpenko Franceoniko, uni tupiko 
Germanyoniko aro uni kam-cholonrangko a-gilsakni pilak 
bakrangonikon breaha. 

Ner : Uni songsul Scodandni dal-gipa mandeni gimin na-a maiko 
chanchia? 

Por : Songsulna ka saani uo donga, maina English mandeni uni 
nachilko salon ua aganaha, adita somoeni ja*mano, man*a dipet 
ruutgijan, English mandena on-pilskagen. Anga chanchia, 
French mande una jamin chakgipa ong*a aro ku*chake 
segrikanio soe ka*aha. 

Ner : Saxonyni Dukeni gritang German panteko maidake nika? 

Por : Anga uko pringo namniksrangja uni chu ringkujao aro namen 
namniksrangja attamchibarao jensalo ua chu pekaha; uni 
nambatani somoeo ua mandena bate on-tisa namjabata, aro uni 
namjabatani somoeo ua matburingna bate on-tisa nambata; 
namjabata angna obsta ong on, anga ka-donga, ua grian janggi 
tangna man-gen. 

Ner : Ua seokaniko dakna am -ode aro ua chong-mot bakoskon 
seokmanode, na*a nang-ni pagipani skaniko seaniko jechakna 
nanga, na-a uko ra-chakna namnikjaode. 

Por : Uni gimin namjabatgipana kenanio anga nang-ko mol-mola, na-a 
Rhenish chuni glassko onggijagipa bakosni kosako donbo, maina 
saitan bakosni ning-o dongoba aro dakmajoani a-palo, anga uia 
ua ukon basegen. Anga jekoba dakgen, Nerissa, ua pekkamgipana 
bia ka-ako man-na skangan. 

Ner : Na-a kenna nangja, gitel, dal-gipa manderangoni saksako segipa 
ra-na nanganina. Uamang an-tangtangni miksonganiko angna 

uiataha, jean, uamang a-songtangtangchi re-pilangna ong-a. 
Nangni pagipani skaniko seani gita nang-ko man-na jotton ka-ani 
ong-gija, maiba gipin rokom cholko dakjaskal. 

Por : Anga Sibylla gita buchumae tangoba, anga Diana gita se 
kimgija rongtalgipa ong e sigen, appani ra-gatgipa 
pangchakanirangchi angko man-jaode. Anga kusi ong-a ia 
dolni seksekgiparang chanchina uigiparang ong-a. Maina 
uamangoni saksaba dongja jeni donggijanikosan anga am*a : 
aro anga bi-a Isol uamangna ansenge re-pilanganiko on*china. 

Ner : Na-a gisik ra-jama, gitel, nang-ni paani somoeo saksa 
Veniceni skia man*gipa aro sipai jean ianona 
Rebaachim Montferratni Marquis baksa? 

Por : Oe, oe, uan Bassanio ong-a; uko indake minga ine anga 
chanchia. 

Ner : Beben, gitel, uan pilak manderangni gisepo, angni gokani 
mikronnade, namgipa me-trana krabatgipa ong-a ine nika. 

Por : Anga uko namen gisik ra-a aro anga gisik ra-a, 

Ua nang-ni mittelanina kragipa ong-a. 

( Saksa chakkol napbaa ) 

Da*o mai, mai kobor? 

Chak : Sakbri a-gittalrang nang-ko am enga, gitel, uamang gronge 
nang-ko re angna gita aro bongagipaoni saksa kobor ra-bagipa, 
Morocconi raja panteni, jean kobor ra-baa uni nokgipa raja pante 
da-awalo ianona sokbagen ine. 

Por : Anga ia bongagipa a-gittal mandeko kusi ong-e rimchaksona 
man-ode ia sakbriko watatna kusi ong-a gita, anga uni 
re-baanina kusi ong-na nanga; uo sa-greni cholon dongode, 
aro saitanni gisimgipa an-gil, ua angko bia lea-ana bate angni 
pap ku-rachakaniko waton nambatgen. Nerissa, re*ba. 

( Chakkolna ) Na*a re-angsobo. Saksana do-gacholko chipon 
sakgipin nokni do-gako doktikea. ( ong'katanga ) 



MESOKANI - III 


Venice :Jinmani Biap. 

( Bassanio aro Jihudi Shylock napbaa ) 

Shy : Hajal gittam ducatrang, atcha. 

Bas : Oe,jagittamna. 

Shy : Jagittamna, atcha. 

Bas : Jenan, angni nang*na agana gita, Antonio jamin on*a. 

Shy : Antonio jamin chakgen, atcha. 

Bas : Na*a angko dakchakgenma ? 

Naa angna ka-sae dakanichi angko gro nangatgenma? 

Anga nang*ni aganchakaniko man-genma? 

Shy : Hajal gittam ducatrang, jagittamna aro Antonio jamin onenga. 

Bas : Nang*ni aganchakani una. 

Shy : Antonio saksa namgipa mande ong*a. 

Bas : Iani kosako naa maiba namgija agananiko basakoba knaahama? 

Shy : O, ong-ja, ong ja, ua namgipa mande ine angni agananio uan 
jaminna chu onga, ine na a uisochina miksonga. Indiba uni pilak 
gamrangko kenchakani gnanggipa kamrango napattokaha : uni 
badingani jahas gesaTripolichi re*angenga, ge*gipin Indiachi aro 
anga Rialtoo knaaha, ua gittamgipako Mexicochi, brigipako 
Englandchi watataha, aro gipin kamrangko ua simsakgija a-song 
gipinrango donpripraaha. Indiba jahasranga bolplengnisan ong-a, 
kalasirang manderangsan ong*a; donga a-gani meserang aro chini 
meserang, chio cha-ugiparang aro a gao cha-ugiparang-anga 
sagalo ra-sekgiparangko miksonga; aroba china, balwana aro 
rong*brakrangna kenchakani donga. Je ong*oba ua mande 
chu*onga jaminna. Hajal gittam ducatrang, anga chanchia, uni 
jamin chakaniko ra*chakna man-gen. 

Bas : Kenchakani gri na*a uko dakna man-a. 

Shy : Anga kenchakjawa aro anga ka*dongen chanchigen. Anga An- 
tonio baksa agangrikna man-genma ? 

Bas : Na*a ching baksa meatamko cha*na namnikode. 

Shy : Oe, wak be*enko similgipna, uni beenko cha-na, jerangon 
na-simangni katchinikgipa, Nazarethni, saitanko napataha! 
Anga na-simang baksa brerimgen, na-simang baksa palrimgen, 
agangrikgen, re-rimgen aro indakc dakgen; indiba anga 
na a simang baksa cha-rimjawa, ringrimjawa, na-simang baksa 
brrimjawa. Rialtoo mai kobor ? Ianona re-bagipara sawasa? 

(Antonio napbaa ) 

Bas : Ian gitel Antonio. 

Shy : ( an-tangna ) Maikai uko tol-mike kajina gilgipa gita nika! 
Anga uko mitchia, maina ua Kristian onga; 

Indiba batkale uni goka ong*anina, 

Ua sud gri ra-chakna on-a aro indake Veniceo sudko tang-onata. 
Anga uko changkichono rim-gropna man-ode, 

Angni chengoni mikbuaniko chu-sokatna man-gen unode. 
Ua chingni jatko mitchia aro namgija agana; 
Badinggiparangni tonraniomangba, 

Angko, angni dam dakani aro neng-e chimonganina, 
Jekon ua sud minga. Angni jat sao man gipa ong china 
Anga ka-genode kema! 

Bas : Shylock, na*a knaengama ? 

Shy : Anga ango dongenggipa tangkani gimin chanchienga, 

Aro angni gisik ra a gita, 

Anga rang-san chu-gimikko man-jawa 

Hajal gittam ducatrangko. Ua mamingba ong-ja; 

Tubal, angni jatni saksa man-e cha gipa, 

Angna on-sogen. Indiba sengkubo! Badita jarangna ra-na 
Na*a namnika ? ( Antoniona ) Nang-na an-sengani ong chong, 
mande namgipa; 

Da-osan chinga nang*ni gimin agangriksoenga. 

Ant : Shylock, anga sudna bota ba ra chaka ong'jaoba, 

Bate ra-anichi ba onanichiba, 

Indiba, angni ripengni nangchongmotanina, 

Anga bewaltangko pe-gen. ( Basaniona ) Una uiatahama badita 
nanga? 

Shy : Oe, oe, hajal gittam ducatrang. 

Ant : Arojagittamna. 

Shy : Anga gualaha- jagittamna; na-a indake aganaha. 

Atcha indide, nang*ni kirchakako see on*anina; 

Na*a sudna botja aro rachakja ine agana gita knaa. 

Ant : Uko anga maming saloba jakkalja. 

Shy : Jensalo Jakob mamatang Labanni mesrangko nirikenga- 
Ia Jakob jean rongtalgipa Abramni de onga, 

Gisik gnanggipa ma-ani una dakgipa kamchi, 

Uni gamsengko gittamgipa man-rikgipa ongaha; oe, gittamgipa. 

Ant : Uara mai ong a ? Ua sudko ra-ama? 

Shy : Ongja, sud ra ja, nang-ni agana gitade ong*ja, 

Onjolgipa sud; nibo, Jakob maiko dakaha. 

Jensalo Laban aro ua kuxhakgrikaniko daka, 

Je mes brsarang me-rori sala aro brim bittek ong a, 

Jakobni ong-gen; mes bi-sarang dal ahaon, 

Dal gipa perarangming bipa ra-e, somoe lcarini bon on 
Aro bi a sa ba*ani somoe sokon, 
la kimil gnanggiparangni bi sa ba*ani kamo 
Chalakkigipa mes nirikgipa adita gol'dikrangko tokaha. 

Dona uarangko mes bimarangni mikkango; 

Jean somoe soko bi-sa ba a ani salo 

Rong bang*gipa bi*sarangko ba*a aro uaranga Jakobni ong a. 
Ian silroroani chol ong*a, ua pattiako man-aha; 

Aro silroroani pattiani ong*a, mande cha-ujaode. 

Ant : Ian dakdrae niani onga, Jakobni dakania; 

Jekon ongatna uni bilo ong-ja-, 

Indiba Isolni jakchisa bimang ong-ata. 

Iako sud ra-ania tik ong-aia ine mesokna janapama? 

Ba nang-ni sona aro tangka mes bima aro biparang ong-ama? 

Shy : Anga aganna manja; anga gong-rake sudko ba’damata. 

Indiba angko niaibo, ang gitel. 

Ant : ( ka-sine ) Na*a iako nibone, Bassanio, 

Miksongatangna saitanba Sastrooniko mesokna mama. 
Namgijagipa ka tongni rongtalgipa sakkiko orrania 
Denggu mandeni ka-dingsmitgipa mikkang gita, 

Kosako nitogipa bite indiba ning-ode sogiminsa. 

O, kosako nampinikgipa maikai chachipilaniko dipua. 

Shy : Hajal gittam ducatrang ian bang-gipa tangka ong*a. 

Chignioni jagittam; anga sudko sandikuna- 

Ant : Atcha, Shylock, chinga nang-na gro nanggipa ong-genma? 

Shy : Antonio, bang-a changan aro pangnan 
Rialtoo naa angko saiaha, 

Angni tangka botani aro sud ra*anina; 

Pangnan anga uarangko chakchikaha; 

Maina chakchikanian chingni jatni chin ong-a; 

Na a angko bebe ra a sretgipa aro gitokko chiksotgipa achak inaha, 
Aro angni Jihudini ro gipa cholao studapaha. 

Iarang pilakan an-tangniko jakkalaninasa. 

Atcha, da o nikenga na*a angni dakchakaniko nangenga; 

Ong china; na a angona re*baa aro na a agana, 

'Shylock, chinga tangkako nanga’. Na a indakc agana- 

Na*a angni ku-simango studapgipa 

Aro ga-tinga nang-ni do-gacholni achakko gita, 

Nang-ni sa*rao; tangkaan nang-ni nangani. 

Maiko anga nang-na agangen ? Anga aganjawama, 

Achako tangka dongama? Ian ong-na amama 

Achak hajal gittam ducatrangko ra-chakna on-na’ ? 

Anga gongdokgenma aro nokkolni ku*rangchi, 

Kurang gam-gija onatani aganmituanichi, 

Iako aganna; 

‘Gitel, na*a re-anggipa Budbaro angko studapaha, 

Na-a angko ga-pakaha; ua salo, changgipino 
Na-a angko achak inaha; ia mandera-e mesokanina 
Anga nang-na indita tangkako ra-chakna on genma ? 

Ant : Nang-ko indake inna anga ga-aktainaba donga, 

Nang-ko studapna, nagn ko gatingdatna. 

Na-a ia tangkako ra-chakna on-ode, orrnabe 
Ripengrangna gita-maina ra*ama ripeng ong-e 
Sudko uni ripengni banji silna? 

Indiba nangVni bobilnasa on-bo ra-chakna 
Jean man jaode, na a jajagijan una 
Man -gen sastiko on-drana. 

Shy : Nibo, na*a ka onanga bilongen! 

Anga nangni ripeng ong-gen aro nang-ni kasaaniko mangen, 
Angko nang-ni saianirangko gualgen, 

Nang-ni nanganirangko on-gen aro ra-jawa mamingkon, 
Angni tangkarangni sudna, aro na-a angko knajawa. 

Ian ka*saani ine anga on-enga. 

Bas : Ian jaksramchong motani. 

Shy : Ia ka-saaniko anga mesokgen. 

Ang baksa ukilchi re-bo, uno mohor su-gen 
Nang-ni see on-aniko; aro kusi ong-e, 

Na-a ua salo angna on-piljaode 
Indaka biapo indita tangkarangko, 

Segrikanio mesokna tiktak pound sako 
Nang-ni namgipa be-enko rawake ra-na, 

Je be-enni bakonikoba angni namnika gita. 

Ant : Anga kusi ong-a, ua segrikanio soe ka-gen, 

Aro Jihudio ka-saani bang-a ine agangen. 

Bas : Angni a*sel na*a indakgipa segrikanio soe ka na nangja; 

Angni nanganio dongna anga namnikbata. 

Ant : Kennabe; naljokgen uko anga, 

la jagnini gisepon, chong-motan jasana skangan, 
la seani somoe batna skangan ka*donga on-pilna 
la seani chang gittam gamchatanina. 

Shy : O, Appa Abram, Kristianranga mai ong*a, 

Jeni ka-namgija kamrangan kenchakna skia 
Gipinrangni gisikkoba! Iako aganbo, anga mol mola: 

Ua somoe gita man -jaode, anga maiko man-dapa 
Ua sastiko chu'sokatanichia? 

Saksa mandeni be en poundsara 
„ Indita gamchatja, man-dapaniba dongja, 

Mes be-en gita, matchu ba dobokni gitaba. 

Uni ka*sae dakaniko brena, anga ia ripeng onganiko on a. 

Ua uko ra*ode ra a, ong*jaode, salam on a. 

Angni ka*saanina, angko namgija dakjachina anga mol-mola. 

Ant : Oe, Shylock, ia segrikanio anga soe ka gen. 

Shy : Indide angko joljol ukilni noko grongbo; 

Ia segrikani gimin una aganbo, 

Anga reange ducatrangko rabana. 

Angni nokko nina, jekon kenchakani gnang nitimanio donbaaha 
Simsakgija dengguo, aro dikdiksaon 
Na-simangona rebapilgen. 

Ant : Bakbakangbo, namgipajihudi. 

( Shylock ong'katanga ) 

Ia Jihudi Kristian ong-gen, uo ka a saani bimik nabaenga. 

Bas : Anga nama pangchakanirangko aro dengguni gisikko namnikja. 

Ant : Re-babo, iano kenjagokani dongna man ja; 

Angni jahasranga ua salna jasa skangan sokpilgen noktangona. 

( ong'katangtoka ) 


16 



DAKMESOKANI - II 


MESOKANI-I 
Belmont : Portiani nok 

Singgani gam-a. Morocconi Raja Pante ba-ra gipokgangipa angisim mande, 

aro sakgni sakgittam uni chakkolrang, Portia , Nerissa arogipinrang napbaa. 

Mor : Angni an*gilni gimin namnikgija ong-jachina, 

Kamgipa salni gisimatgipa bimangna, 

Jcnan anga songsul ong*a, aro sambaon atchia. 

Salgrochipako atchigipa angipokgipako rimbabo angona, 

Jeon salni wa al suuriko jrongatja, 

Aro chingko on bo ka*saanina nang-ni, 

Tosusana sani an*chi gitchakbata, uni ba angni. 

Anga nang-na agana, ia angni bimanga 
Ka*donggipakon kenataha; angni ka-saanichi mikcheta, 
A-songni chubatgipa me*trarangba, 

Uko mikchaaha. Anga srejawa ia rongkode, 

Angni sontolgipa rani, nang*ni gisikko cha-uanina agre. 

Por : Seokani kamo anga dilako man-ja, 

Me*trani mikronrangni mesokani gita; 

Aroba, angni rasong-kopalni chitti kal-ania, 

Skatang baseani bilko champenga. 

Angni pagipa angko champengjagenode, 

Uni gisik gnanganichi angko bamatjahaode 

Angni agangimin cholrangchi angko amgipani jik dakna, 

Na*a an*tangba, mingsinggipa raja pante, apsan cholko man-a, 
Angni nikgimin je re*bagipa baksaba 
Angni ka saaniko man*na. 

Mor : Unamangba anga nang*ko mittela. 

Uni gimin, bakosrangona angko dilchina mobmola, 

Angni rasongko nina. Ia tonualchian, 

Sophyko so*otaha aro Pfersiani raja pantekoban, 

Jean Sultan Solymanko dakgrikan a*bao changgittam amaha. 
Anga mikkangchakgen ka-tingbatgipa mikronrangko, 
Warachakgen agilsako ka*dongbatgipa mandeko, 

Ra sekgen sok cha-enggipa mapil bi sako ma*aoniko, 

Oe, adalna randingon ka'dingpekgen singhoko, 

Nang'ko man-na. Indiba, aiao! 

Hercules aro Lichas joa kal engode 
Namkalgipa mandeko anrna, nambata goani 
Rasongni on-pilachi bilgrigipa jakoni. 

Indake Alcidesba uni chakkolchi amako man a; 

Mikgri Rasongni dilanichi angaba, 

Jekon krajabatgipasa mama, uko gimaatgen, 

Aro duk onganichi sigen. 

Por : Na a a nang-ni cholko ra-na nanga, 

Ba na a seokna jotton kasrangnabe, 

Ba seokna skang mikchetbo, na*a seoksretode, 

Maming saloba mexhikna kusik aganjana, 

Bia ka*ani bidingo. Uni gimin knachakbo ku pattianina. 

Mor : Raja, hai dilbo, rasong kopalona angko. 

Por : Pilakna skang oladdiram nokchi re angbo, 

Meatam ja mano dakgen kenchakani kamko. 

Mor : Indide dilbo, rasong namgipa, 

Angko pattia manatna ba ongatna sao mangipa. 

( Singga sika ; o^katangtoka ) 


MESOKANI - II 

( Venice : Sorok ) 

( Launcelot Gobbo napbaa ) 

Laun : Angni gisik angni nokgipa Jihudioni katchina ge-eta : saitan 
angni sambaon aro angko dakmajoa, angna agane, Gobbo, 
Laucelot Gobbo, namgipa Launcelot ba namgipa Gobbo ba 
namgipa Launcelot Gobbo, nang-ni ja a arangko jakkalbo, 

a’bachengbo, katangbo.’ Angni gisik agana: ‘Na-a gisik rakbo, 
bebegipa Launcelot, gisik orrbo, bebegipa Gobbo, ba 
aganbagimin gita bebegipa Launcelot Gobbo; katnabe, nang-ni 
jaarangchi kataniko mitchibo.’ Ka-dongbatgipa saitan 
katchina angko ge-eta : 'Katangbo!’ Saitan agana: ‘Chelangbo’. 
Saitan agana, ‘O salgirang, ka donggipa gisikko chamesabo, 
katangbo.’ Atcha, angni gisik angni gitoko wingwanga, gisik 
gnangbee angna agana, Angni bebegipa ripeng Launcelot - 
bebegipa mandeni depante ong*e, ba bebegipa me-chikni 
depante, maina angni pagipao maiba mesokani, maiba 
namgija, uo maiba rokomsa dakani donga; atcha, angni gisik 
agana, 'Launcelot, il-engnabe’. Saitan agana, 'Chakatbo’. Angni 
gisikde agana, 'Chakatnabe’. Anga agana, 'Gisik, na*a namakon 
ku-pattia.’ 'Saitan’, anga agana, ‘na*a namakon ku-pattia.’ Angni 
gisikchi sasonko man*na, anga angni nokgipa baksa dongna 
Jihudi ong-na nanga, jean, Isol pattichina, rokomsa diabol 
onga; aro Jihudioni katna anga saitanchi sasonko man-na 
nanga, jean nang-ni manko rakkie, diabol an'tangan ong-a. 
Chong motde Jihudi an*tangan be en pike atchitaigipa diabol 
ong a; aro, angni gisika rokomsa rakgipa gisik ong*a, Jihudi 
baksa dongchina ku-pattina gita. Ua saitanan nambata 
kupattianiko ona. Anga katgen, saitan; angni ja-arang nang*ni 
ge-etanina donga; anga katchongmotgen. 

( Patcbiko ra-e Gobbo Budepa napbaa ) 

Gob : Pante gitel, anga mol mola, 

Jihudichinara badian rama ong*a? 

Laun : ( an tangna ) O salgirang ! ian angko ba a gipa, pagipa 

chong*mot ong*a, jean adha kana ong-ana bate nikjasrange 
angko uija. Anga uko jabrangatgen. 

Gob : Gitel chadambe, anga nang-ko mol mola, badian rama ong*a 
Jihudiona? 

Laun : Jakrachi an*pilbo gipin gonggeona sokon, indiba gipin 
gonggetaianio jakasichi an-pilbo; ge-gipin gonggesao pilakchiba 
an*pilgija gonggee Jihudini nokona ong onangbo. 

Gob : Isolni rongtalgipa mandcrangchi, uan jagipa rama ong-a! Na-a 
angna aganna man-genma, saksa Launcelot, un baksa donggipa, 
da*o dongkuengama dongjajok? 

Laun : Na a pante Launcelotko aganama? 

( antangna ) Angko nibo da*o; anga mikchirangko ongkatatgen. 
Na-a pante gitel Launcelotni gimin aganama? 

Gob : Ong-ja, gitel, indiba kangal mandeni depante; uni pagipa, 
bebegipa, namen kangal mande ong-oba, aro Isolko mittclchina, 
name dongenga. 

Laun : Atcha, uni pagipa jeba ong-china, an-ching pante gitel 
Launcelotni gimin agangrikgen. 

Gob : Nang-ni ripeng aro Launcelot, ang gitel. 

Laun : Uni gimin, anga nang-ko mol-mola, budepa, na*a pante gitel 
Launcelotni gimin aganama? 

Gob : Launcelotni gimin, na a namnikode, gitel. 

Laun : Uni gimin, gitel Launcelot. Gitel Launcelotni gimin agannabc, 
appa; maina gitel pante Rasong Kopalrangni ska gita aro gitcham 
aganani gita, Sakgittam Abisa Gisik Bitgiparang aro indakgipa 
uiani cheksirangni ska gita, chong-motde, sijok, ba ramram 
aganani gita salgichi re angjok. 

Gob : Isol jokatchina! Ua bi sa angni budepa bilsini gol-dik ong-achim, 
angni pangchakani. 

Laun : Angko krong gita ba jamdapko sikchakenggipa gita nikama? Na*a 
angko uiama, appa? 

Gob : Aiao, da-nang, anga nang ko uija, pante: indiba anga nang-ko 
mobmola, angni bi*sa-Isol uni janggiko neng-takatchina! ua siama 
tangenga? 

Laun : Na-a angko uijama, appa? 

Gob : Aiao, gitel, anga adha kana; anga nang-ko uija. 


Laun : Beben, nango mikronrang dongoba na*a angko uijanaba donga; 
uan seng-gipa pagipa jean detangko uia. Atcha, budepa, anga 
nang-ni depanteni koborko on*gen. Nang-ni pattianiko angna 
on a bo; bebea parakatako man-a; mande sootaniko mute donnuna 
man-ja; mandeni depante man naba donga, indiba bon-kamao 
ong-ani chong-mot nakatgen. 

Gob : Nang-ko mol-mola, gitel, chakatbo. Anga uichongmota na*a 
angni depante Launcelot ong-ja. 

Laun : Nang-ko mol-mola, uani gimin jongkaie roani dongjana, indiba 
nangni pattianiko on-bo : anga Launcelot, nagn*ni bi'sa 
ong*achim, nang-ni bi sa onga, nang-ni bisa ong-angkunagipa. 

Gob : Naa angni depante ine anga chanchina man-ja. 

Laun : Anga uani gimin maiko chanchigen anga uija, indiba anga 
Launcelot ong a, Jihudini mande, aro anga uichongmota 
Margery nang-ni jikgipa angni ma-gipa ong-a. 

Gob : Uni biming Margery ong-chongmota. 

Anga mikehetgen na a Launcelot ong ode, na*a angni be-en aro 
an chi ong a. Gitelko olakkichina, na a maironggipa 
ku-simangko man-jok! Nang-ni peo ku- simang angni gure 
Dobbinni ki-meo kimilrang dongana bata. 

Laun : Indide indake ong gen, Dobbinni ki me mikkangchinasa 
chabikpila; anga uichongmota, angni uko bon-kame nikani 
somoeo uni ki-meo angni mikkangona bate kimilrang bang-bata. 

Gob : Na-a maikai dingtang ong-aha! Na-a aro nang-ni nokgipa 
ku-cholsan ong-ama? Anga una boksisko rabaaha; na-simang da-o 
gisiksan ong-ama? 

Laun : Atcha, atcha, indiba angade gisiko katna mangsongaha, anga 
dontongjawa, adita biapona katjaskal. Angni nokgipa Jihdi ong-a, 

una boksisko on ani pal kae siani buduko on ‘bo; anga uni kamo 
donge okkrie sinasia. Na*a angni jaksi ge*antiko angni 
guasurangchi channa man-pilgen. 

Appa, nang*ni re-baanina anga kusi ong a. 

Angni a-sel nang-ni boksisrangko saksa dalgipa mande Bassanio 
minggipana onbo, jean uni chakkolrangna gital nitogipa 
gandingrangko on*a. Anga uo kam ka-jaode Isolni aa 
ku-chotona kingkingan katgen. O ong*ronggija rasong! Ua 
mandean ianona re*baenga : uchian, appa, anga Jihudi ong-gen 
anga Jihudion kam ka-kuode. 

( Bassanio , Leonardo aro giptn chakkolrang baksa re baa ) 

Bas : Na-a indake dakna mama; indiba uko bakbakan dakna nanga 
jedakode meatamko ja-manchakoba 5 bajion tarimamna 
man-gen. la chittirangko on*tokbo, kamni gandingrangko 
sikatbo, aro Gratianoko angni nokona bakbak re-bachina 
aganbo. 

( saksa chakkol ong'katanga ) 

Laun : Uchinan, appa. 

Gob : Nang-na Isol pattichina! 

Bas : O, na-a ang baksa agangrikna skama? 

Gob : Ian angni depante, gitel, kangal bi-sa - 

Laun : Kangal bi-sa ong-ja, gitel, indiba gam gnanggipa Jihudini 
mandesa, jean, gitel, angni paani agana gitan- 

Gob : Uo sikbeani donga, gitel, aganronga gita, kam ka-na - 

Laun : Kan-dike man-gope agananio, anga Jihudio kam ka*na donga, 
aro angni paani janapa gita ango skani donga - 

Gob : Nang-ni manko rakkie aganode, uni nokgipa aro ua nangrimbea 
. ong-ja- 

Laun : Kan-dike aganna, bebe chong-motde ua angna namgijako 
dakaha. Uan japang ong-a; angni pagipa, jean budepa mande, 
sakki on-na man-gen- 

Gob : Do-kru be-enni bijakko rabaaha, jekon anga nang-na on-na ska; 
aro angni bi-ani- 

Laun : Kan-dikbee aganna, ua mol-molanion angni nangchapani donga, 
ua bebegipa budepachin naa uigen, anga uko aganoba, budepaoba 
ua kangal mande ong-a, angni paa. 

Bas : Sakgnina saksa aganbo. Na a maiko nangnika? 

Laun : Nang-o kam kana, gitel. 

Gob : Uan kam gimikni ja-pang ong-a, gitel. 

Bas : Anga nangko namen uia. Na a nang-ni dabianiko man*aha. 
Shylock, nang-ni nokgipa, da alo ang baksa agangrikaha. 

Ua nang-ko namnikbataha, ong ode man e cha-gipa 
Jihudini kamko wate kangalgipa mandeni ja rikgipa ong na. 

Laun : Gitcham aganmitapaniko bak dakaha, 

Shylock aro nang* gisepo, gitel: na a Isolni kasaaniko manaha, 
aro ua chu onga gita man-aha. 

Bas : Na*a uko namen aganaha. Re*angbo, appa, nang-ni depante baksa. 
Nang-ni Jihudi nokgipako grongangbo aro sandibo 
Angni dongramko. (saksa chakkolna) Kamni gandingko on-bo 
Uni ripengrangni palna bate nambatkalako. 

Laun : Appa, napbo. Angara kam man-jana, man-jama! Angara angni 
skoo aganna changaniko man-jana! Atcha, (uni jakpako nie) 
Italyni je mandeoba namkalbata jakpa dongode Sastroko rim-e 
mikchetna, anga namgipa rasongko man-gen. Nibo, ian 
janggini rama srongsrong re-anga. Iano mesoka gita bang-gija 
jikrangsan dongaia. Aiao sakchibonga jikrang mamingan 

ongja; aro sakchisa randi me-chikrang aro saksku me-trarang 
saksa mandena ong-bewalsan ong a; anga chio sripe signioni 
changgittam jokgen aro so'opgipa palangoni ga*akna 
kenchakani dongani-iarang pilakan ong*bewal ong-anirang aro 
jokanirangsan ong-a. Rasongan me-chiksa ong*ode, uan namgipa 
me*chik onga. Appa, re-babo, anga dikdiksaon Jihudiko gronge 
re*bagen. 

( Launcelot aro Gobbo Budepa napanga ) 
Bas : Anga nang*ko mol-mola, namgipa Leonardo, iani gimin 
chanchibo. Iarangko bree aro tiktak on*e, rang san re bapilbo, 
maina da-awalo angni alani donga, angni nambatgipa ripengna; 
na*a bakbak re*angbo. 


Leon : Angni nambatgipa jotton ka-anikon dakgen. 

( Gratiano napbaa ) 


Gra : Nang*ni nokgipa bao ? 
Leon : Hawachi, gitel, roamenga. 


( Leonardo ong katanga ) 

Gra : Gitel, Bassanio! 

Bas : Gratiano! 

Gra : Nang*o angni bi-ani donga. 

Bas : Na-a uko man*aha. 


Gra : Angna na*a jechaknabe: anga nang' baksa Belmontchi re*na 
nanga. 

Bas : Indide, na*a re*na nangchongmota. 

Indiba na*a knabo, Gratiano: 

Na*a mikmalgijagipa, agre ka a ting aro aganbokbolgipa- 
Ia gunrang nang'na namen kraa, 

Aro chinghi mikronrangna uarangko namgija gita nikja; 

Indiba jeon nang-ko uija, unon uarangko paraka 
Skia man-gijani ine. Nang-ko chakchikna molmola, 

One mesokani samko rudapachi 
Dim’dematna nang-ni tom-tomgija gisikko; 

Ong-jaode nang-ni namgija bewalchi 
Angni re-enggipa biapo angko uisrete 
Angni kadonganirangko gimaatgen. 

Gra : Ang* gitel, Bassanio, angko knabo; 

Anga nama bewalo rakkijaode an-tangko, 

Mande rae aganjaode aro gisepo mikchetoba, 

Biani ki-taprangko jepo ra-bite aro jrime nie, 

Una agreba, cha*na skang bi*anio angni mikronrangko pindape 
Indake angni tupichi, rang-spite aro Amen inpar, 

Mande ra grikani pilak manianirangko jakkale, 

Dakjaode pilak dakbewalrangko uibegipa gita 

Uni ambitangko kusiatna, ango ka*dongnabe maming saloba. 

Bas : Atcha, nang-ni cholonko chinga nigen. 

Gra : Indiba ia walode ong-jawa: angko ka-nabe bichal 
Angni jeko dakanichi da-awal. 

Bas : O, ong ja, indakna anga namnikjawa; 

Anga nang-ko mol-mola batesa mesokbo na a, 

Kusi ong beani bimangko, maina, chingni ripengrangba 
Kusi ong-na nangenga. Indiba nang-na namchina; 

Ango adita kamrang donga. 

Gra : Anga re-anggen Lorenzo aro gipinrangchi; 

Nang-ko grongtaigen meatamni somoechi. 

( ong katanga ) 

•••• 

MESOKANI - III 


Venice : Shylockni nok 
(Jessica aro Launcelot napbaa ) 

Jes : Anga duk ong*a, na*a appako watgnok indakesa. 

Chingni nokde norok aro na-a an'saoatgipa diabol saksa, 
Airsenggijani mitamko na*a ragalaha. 

Salam, iakai nang-na tangka kapsa. 

Aro Launcelot, meatam cha-mitingo nikgen na-a, 
Lorenzoko, jean nangni gital nokgipani sokgipa, 

Una ia chittiko on*bo; iako dakbo sruksruksa. 

Salam! appako nikatna sikja 
Angni agangrikaniko nang baksa. 

Laun : Salam! mikchirang angni sreko champenga. 

Nitobatsranggipa songsarek, Jihudi sontolbatsranggipa! 
Saksa Kristian dengguni kamko dakjaode 
Aro nang-ko man jaode, anga togiako man aha. 

Indiba, salam ! ia goka mikchirang, angni me asa onganiko 
mitam gimaata. Salam. 

Jes : Salam, namgipa Launcelot. f Launcelot ong-katanga ) 

Aiao, ango maidakgipa mitchibegni pap donga, 

Appani de ong-na kratcha na gitara! 

Anga uni an*chini demechik ong-oba, 

Uni dakbewalrangni ong-ja. O Lorenzo, 

Anga bon*atgen tom*tomgijanikode, 

Kristian pil-gen, aro nang-ni ka sagipa jik ong*gen. 

MESOKANI - IV 

Venice: sorok dilsa 

( Gratiano, Lorenzo, Salerio aro Solanio napbaa ) 

Lor : An-ching uiatgija meatamni somoeo ong'katna, 

Angni noko mikkang dakjena aro re bapilna 
Pilakkon dake kahtasani gisepon. 

Gra : An-ching name tarianiko dakkuja. 

Sal : An*ching bil cham ra*giparangkon agankuja. 

Sol : Ian namja, tarisojaskal name; 

Dakjaon nambatgen angni chanchia gitade. 

Lor : Da o bri bajisanpitti, kanta gni donga 
Anxhingko tarina. 

( Launcelot chitti ra e napbaa ) 

Ripeng Launcelot, mai kobor? 

Laun : Na a iako kuliode, ua nang’na maikoba agangen. 

Lor : Anga ia jakni seaniko uia; chong-motde uan namgipa jak, Aro 
seani lekkana bate bokbata, uako segipa 
Nitogipa jak onga. 

Gra : Ka*sagrikani kobor! 

Laun : Na*simangni ka-sae watanichi, gitel. 

Lor : Na*a bachina re nasia? 

Laun : Angni gitcham nokgipa Jihudiko angni 

nokgipa gital Kristian baksa meatam chaxhina okamna. 

Lor : Scngkubo, iako ra*bo ( tangkako on' a), 

Sontolgipa Jessicana aganbo, 

Anga uko chu-ongnikgija ong-atjawa; sruk aganaibo. 

( Launcelot ongkatanga ) 

Dal'gipa manderang, re-angbo, 

Na a simang uiatgija kalanina tarigenma? 

Angade bilcham ragipako tik ka*aha. 

Sal : Anga ia kamna rang-san re-ange tarigen. 

Sol : Angaba indaken dakgen. 

Lor : Angko aro Gratianoko grongbo 

Gratianoni noko, kantasamangni ja-mano. 

Sal : Anxhing indake dakon namgen. 

( Salerio aro Solanio ong'katanga . ) 

Gra : Ua chittia namgipa Jessicaoni ong jama? 

Lor : Anga nang*na pilakkon aganna. Ua talataha, 

Maikai anga uko uni pagipani nokoniko rimongkatgen; 

Badita sona aro gamchatgipa ro-ongrangko man*aha; 

Ja-rikgipa me*a bi'sani mai gandingko tariaha. 

Maibakae ua Jihudi, uni pagipa, salgiona re*angode, 

Uan uni sontolgipa demechikni a-selsa ong-gen. 

Aro maming saloba namgijagipa rasong uni ramako batsotjawa, 
la pa-sikanio dakjaode ua, 

Bebegijagipa Jihudio atchianina. 

Ang baksa re-babo, re*mitingo iako poraibo; 

Nitogipa Jessica ra bitgipa ong-gen angni bil chamko. 

( ong' katanga ) 


MESOKANI -V 

Venice : Sbylockni nok mikkango 
( Shylock aro Launcelot napbaa ) 

Shy : Atcha, na-a nikgen; bichalgen mikronrang nang-ni, 
Shylockni aro Bassanioni dingtanggrikani. 

O Jessica! - Na a cha-pretna man-jawa, 

Ango dakaha gita -O, Jessica! 

Aro tusina henggok ra-e aro ba*rarangko suriningatna- 
O Jessica, bachisa ! 

Laun : O Jessica! 


Shy : Okamna nang-ko sawa agana? Anga nang-ko okamna aganja. 

( Jessica napbaa ) 


Laun : Na*a angna aganronga, 

Ge-eta gri anga mamingkoba dakja. 


Jes : Na-a angko okamama? Nang-ni ska mai ? 

Shy : Meatam cha*na angko okama, Jessica: 

Iakai angni chabi. Indiba maina anga re-anggen ? 

Ka-saanina angko okamja; angna nampinikasa; 

Indiba anga mitchianio re ‘gen, cha-na 
Branggipa Kristianoniko. Angde Jessica, 

Angni nokko nirokbo. Anga re*angna sikja; 

Angni tom tomaniko pe-na maiba namgija tarienga, 

Maina da*awalo anga tangka monarangni gimin jumang nika. 

Laun : Anga nangko mol-mola, re-angbo, gitel, angni pante nokgipa 
nichaksoenga. 

Shy : Angaba uko. 

Laun : Uamang maibako daksrukenga; dakjee kal-aniko nikgen 
ine anga aganja, indiba na*a re angode angni 
Easter Sombarni pring dok bajio gingsi ong-ani 
indin ong-ja, jean ong-aha bri bajio, bilsi bri 
reangaha, salpaksa ja-mano. 

Shy : Mai, dakjee kal-ani dongama? Na-a knabo, Jessica, 

Do garangko tektokbo; aro na*a dama dokako knaon, 

Aro chrikako gonggedang bangsini 
Na-a gadonabe kelkirango. 

Aro nang a ni skoko ong-katate ninabe sorokchiko, 

Niatna mikkango rongarigipa goka Kristianrangko. 

Indiba mittubo angni nokni nachilrangko, 

Miksonga angni kelkirangko; 

Aratgipa gokarangni gam-atani napjachina 

Angni rongjrimgipa noko. Jakobni gol-dikchi anga mikcheta, 

la walo anga miksongja cha*na alaniko; 

Indiba anga re*anggen. Na-a angna skang re-angbo 
Aro anga re*baenga ine aganbo. 

Laun : Anga skangan re*anggen, gitel. 

( ku mituchi ) Gitel, iarang pilaknan kelkio nisobo. 

Saksa Kristian ia gitan re-bagen, 

Jihudi me*chikni mikronna gamchatgen. 

( ong'katanga ) 


Shy : Ua goka, Hagar su-gipa maiko agana? 

Jes : Iarangan uni kattarang, “Salam, ang gitel,” una gre matningba 
g ri * 

Shy : Ua gokade ka*sagipa, indiba cha*pretgipa; 

Man* dapanio ka*singipa aro salo ua tusia 

Menggo buringna bateba: aratgiparang ang baksa ka*rimja; 

Uni gimin anga uoni eka; una eka jekon bon*atna dakchakatna 
ska 

Uni ra*chakgipa tangkako. Atcha, Jessica, napangbo 
Haida rang*sanan re*bapilgen anga. 

Angni agana gita dakbo, nang ja-mano do*garangko chipbo. 
Aganani gnang jean chanchigipa gisiko, gimaja maming salo- 
Chong-motan, Kaode rake, jokgen tonrtome. 

( ong'katanga ) 

Jes : Salam! Angni rasong bikpilatako man-jaode, 

Anga patangko aro na*a demechikko gimaatane. 

(ong* katanga) 


MESOKANI - VI 
( Venice : Sbylockni nokmikkango ) 

( GrATIANO ARO SALERIO, MIKKANG U1ATGIJA KAL'GIPARANG NAPBAA ) 

Gra : Ian chongipa nok, jeon Lorenzo 

Chadenge sengchina aganaha an*chingko. 

Sal : Uni somoe batangpilengjok. 

Gra : Ian aiao inmanani, ua somoena bate rochipa; 

Maina kasagrikgiparang somiena skangsa kata. 

Sal : Venusni paroana bate chang chikldng ta-rakbate bila, 

Kasaani gital kagrikanirangko mohor su-dapna, 
Ku-chakgiminko bebeo gimaatjana rikana bate. 

Gra : Uan bebe ong*a; sawa alaoni chakata, 

Jean okkribee cha-na asongaoni gita? 

Ua gurea bao jean re-bapila 

Uni neng-gipa ja-arang komigija wal-chaa? 

A-bachengo gitan apsan pilakan ong a, 

Bangbata bilchi rika batkale an-sengana. 

Maikae pante mande gita ba branggipa gita 
Ba*ra ping-gipa ring karamoni ongkaton, 

Gipakaha, ku-dimaha bebegija balwachian; 

Maikae ua branggipa gitan re-bapila, 

Salmikkadapjok wing-gipa budurang aro ping-gipa barakon, 
Salchepaha, grinataha aro bon-ataha bebegija balwaan! 

( Lorenzo napbaa ) 

Sal : Lorenzo re-bajok; ja mano bang-bate agangrikgen. 

Lor : Namgipa ripengrang, angni ruutbaanina na-mang 
chakchikaniko bi*a! 

Angade ong-ja, angni kamrangsa na-simangko sengataha. 
Jensalo na-simang jikdrangna daksrukgen 
Na-simang gitan anga sengtimgen ruuten.Sepangbabo. Ianon 
appa Jihudi donga. Oi, nokningo sawa? 

( Me- as a bisani gandingko gane Jessica kosakoni nionata ) 

Jes : Na-ara sawa? Bebeko aganbo angna, 

Anga nang-ni ku-rangko uia ine mikchetna man*oba. 

Lor : Lorenzo, aro nang-ni ka satang. 

Jes : Lorenzo, aro nang-ni ka*satang. 

Jes : Lorenzo, beben; aro angni ka*satangan; 

Jenan anga namen ka-saa? aro da-o sawa uia, 

Nang-na agre, Lorenzo, anga nang-ni ong*ama? 

Lor : Isol aro nang-ni chanchianirang sakki ong-a, na-a angnin. 

Jes : la bakosko rinrsobo ( bakosko goonata ) : ia nang-ni neng-e 
Rinrsoanina chu-onga gamchata. 

Anga wal ong-anina kusi ong*a, na-a angko nikja, 

Maina anga angni ganjeanina mikkrata; 

Indiba ka-saania kana, ka-sagrikgiparang nikja 
An-tangtangni dakgipa kamrangko ong-gija, 

Maina, uamang nikode, Cupid an-tangan kratcha-gen 
Angni me-a bi*sa pil-skaaniko nikna. 

Lor : Ong-onbabo, maina angna bil-cham natgipa ong-na nanga. 

Jes : Mai, angni kratcha-gnina anga bil-chamko natgenma? 
Uarang an-tangtangan ba*jrenga. 

Ia kama parakanisa, ka*sara, 

Anga an-tangko nanga da-o donnunasa. 

Lor : Na-an ong-aia, ka # sara, 

Me a bi-sani nitogipa gandingoba. 

Indiba re-babo rang-san, 

Maina wal andalani katanggen ruutgijan, 

Aro Bassanioni alanio sengtokenga an-chingnan. 

Jes : Anga do garangko tektokgen aro ong katanggen, 

Aro adita ducatrangko ra*dape da on nang ming ong*gen. 

( napangpila ) 

Gra : Anga mikchetna man-a, ua Jihudi ong-ja, Kristiansaha. 

Lor : Je ong a oba anga una ka*tong gimikchi ka-saa: 

Maina ua gisik gnanggipa ong-a, aganode anga, 

Uan nitoa, angni mikronrang bebe ong-ode, 

Aro uan bebegipa an-tangko paraka gitade; 

Seng-gipa, nitogipa aro bebegipa uan, 

Dongen angni dingtanggija ka-tongo pangnan. 

( Jessica ka mao napbaa ) 

Mai, na*a re-baahama? Panterang, ong-katnaha; 

Mikkang uiatgija kal-rimskarang an-chingna sengenga. 

( Antonio napbaa ) 

Ant : Uchia sawa? 


Gra : Ang* gitel Antonioma ? 

Ant : Kratcha-ani, Gratiano; gipinrang bachitokaha? 

Sku baji ongjok, an chingni ripcngrang pilakan na*simangna 
scngenga. 

Daa walo mikkang uiatgija kal-ani dongjawa; balwa balbikpilaha; 
Bassanio da on songreangenga. 

Na*simangko am*na sak kolgrik manderangko watatachim. 

Gra : Anga kusi ong*a iako knana, kusibataniko man*na sikjaha, 
la walo jahaso songrena chochakatanina batkala. 

( onghatanga ) 


MESOKANI - VII 


Belmont ( Portiani nok ) 

( Singga sika. Morocconi Raja Pante baksa Portia napbaa 

CHAKKOLRANGBA ) 

Por : Reangbo, pordako salchepbo aro mesokbo 

la raja pantena dingtang dingtang bakosrangko. 

Na*a da*o seokbo. 

Mor : Skanggipa, sonani, jeon ia kirchakani donga; 

Angko seokgipa man -gen jekon bang-a manderang man*na ska / 
Gnigipa, tangkani, jeo ia kirchakani donga; 

Angko seokgipa uni man-na kragipako man-gen/ 

Ia gittamgipa, dimelgipa sisani, gisik rakatani rakako on-a: 
Angko seokgipa, an ‘tango donga kakketko on*na aro joana 
nangchongmota. ’ 

Anga chong-motkon basea ine maikai uigen? 

Por : Uarangoni ge-sao angni noksa donga, raja pante; 

Ong-gen anga nang*nin, na*a uko baseode. 


33 



Mor : Angni baseanio Isol dilchina! Anga chanchikuna; 
Seanirangko anga sanditaigen changsa. 

Ia sisani bakosara maiko agana? 

‘Angko seokgipa, an*tango donga kakketko onna aro joana 
nangchongmota.’ 

On-na nanga-maina? Sisana? Sisana dake nina! 

Ia bakos ka-mikkenata; pilakko on*kanggipa manderanga 
Ka-donge uko daka nama mangnina. 

Namgipa gisik ongipa silrangna gomja. 

Indide anga sisana on-jawa ba joajawa. 

Ia tangkani sil uni rongtalgipa rongko ra-e maiko agana? 
Angko seokgipa uni man-na kragipako man-gen\ 

Uni manrna kragipako man-gen! Uano dongdikbo, Morocco, 
Nang-ni jakgitel jakchi tobo nang’ gamchatako. 

Nang-ko mingsingani gita nang-ko gamchatnikode 
Na-a chu-onga gitan kraa, indiba ua chuonganide 
Sokjanaba donga ua mechikonade; 

Indioba kenchakode an-tangni gamchatanina, 

Anga bilgrigipa aro an-tangni kraaniko salongipa ong*a. 
Angni kraani gita? Mai, uan me tra ong a: 

Atchiani gadango anga una kraa, aro man e cha*anioba, 

Aro changa-sapanio, aro atchiani gunrango; 

Iarangna bateba anga kragipa ong-a ka saanio. 

Mai ong-gen anga sandidapgija iako seokode? 

Ge-gipinko nikuna, ia sonachi segipa agananiko; 

‘Angko seokgipa man -gen jekon bang-a manderang man-na ska/ 
Mai, uan ua me-traan ong-a; a gilsak gimikan uko man*na ska; 
A-gilsak ki-tik brioni uamang re-bara, 

Ia torom nokko ku-dimna, ia mande sa-greko. 

Hyrcaniani a-gisirang, Arabni apalgipa buringko, 

Pil-atjok da-o apalgipa sorokrang 
Nitogipa Portiaona re-bana raja panterang. 

Sagal jeni chipakkorerang chonnike chiko sakchi godoa, 
Champengna amja a-palni manderangko, indiba uamang re-baa, 
Chiring bi-sako gita ga-bate nitogipa Portiako nina. 

Ia ge-gittamoni ge-sao uni nitogipa noksa donga. 

Ian ong-na kraama ua sisani bakoso dongna? 

Indita kragijako chanchina uan namen gokanisan ong-a, 

Uan manggisi remremgipa ba-rako ramram gopramo 
ra-chakana agre namgijani ong*a. 

Ba tangkani bakoso uni noksako chipchangama, 

Chang chikking sonana bate gamchata komigipa? 

O paparigipa chanchiani! Ong-ja indita gamchatgipako 
Sonana bate namjabatao donjawa. Englando uamang dona, 
Sa-greni bimangko dakgipa tangka bisilko, 

Sonao su*dapa, indiba uan kongao dokdapa. 

Indiba iano sonani palango sa-gre saksa 
Ning-o tuenga. Chabiko angna on*bo; 

Iakon anga seoka, aro chu*sokgipa ongchina! 


Por 


: Uakae, uko ra-bo, raja pante, aro angni bimang uno dongode 
Anga nang*nin indide. 


( Ua sonant bakosko oa ) 


Mor : O, norok! iano maisa donga? 

Siani sko-bikrok, jeni kongbang mikrono 
Romromgipa seani gnang! Anga poraigen seaniko. 

“Ching*a inaianade, ong'tokaija sonade, 

Na*simang ua agananiko knarongane; 

Bang a manderangan janggiko palaha, 

Kosakoniko mangmang niarisa. 

Sonachi rupripgipa gopramo jo*ongrangsa donga! 

Na-a ka*donga gitan gisik gnanggipaba ong-ode, 

Bichal ka-anio budepa, indiba bil-jako pante 
Nang-ni aganchakaniko serika man kuja! 

Watgrikani salam, nang*ni ska chu*sokjaha.” 

Chu*sokjaha beben, aro kam a-sel gimaaha. 

Watnok an-dingani, gipaknok chikjrimani. 

Portia, salam! Duk gapgipa ka-tong ango donga, 
Neng*dikgipa watgrikaniko dakna; indake gimaatgiparang 
ekgrika. 

( An-tangni ja'rikgiparang baksa ong'katanga. Singga sika ) 

Por : Tonrtomgipa jokani. Pordarangko salpengbo re*ange 
An-gisim pilakan seokchina ugita dake. 

( ong'katanga ) 

MESOKANI - VIII 


( Veniceni Sorok ) 

( Salerio aro Solanio napbaa ) 

Sal : Mai, anga Bassanioko jahaso re-chakatako nikrikaha; 

Unbaksa Gratiano re*chapanga; 

Ua jahaso Lorenzo dongja ine anga chanchia. 

Sol : Ua denggu Jihudi chrike Dukeko mikrakataha. 

Jean ua baksa Bassanioni jahasoniko am-na re*angaha. 

Sal : Ua ja-manchake re-baaha, jahas chochakatangaha; 

Indiba Dukeana saoba uiataha 

Lorenzo aro uni ka sagipa Jessicako ringo nikaha. 

Aroba, Antonio, Dukena rake aganaha, 

Uamang Bassanio baksa jahaso dongja. 

Sol : Anga maming saloba indakgipa gisikko knakuja, 

Ong-ronggija, bebera-na ampilgijagipa aro pangkamgijagipa, 
Achak Jihudini soroko aganani gita. 

“Angni demechik! O angni ducatrang! O angni demechik! 
Kristianming katangjok ! 

O angni Kristian ducatrang ! 

Bebe dakani! niam! Angni ducatrang aro angni demechik ! 
Mohor su*gimin mona, ducatrangni ge-gni mohor sugimin 
monarang, 

Dunagni ducatrangko, angni demechik angoniko chauaha ! 
Gamchatgipa ro-ongrang, ronggni ro’ongrang, gamchatgipa 
ronggni ro'ongrang, 

Angni demechik cha-uaha! Kakket Bichal ! ua 
me-chikbrsako am*bo; 

Bio ro ongrang donga aro ducatrangba.” 

Sal : Uko ja-rika, Veniceni pilak bi-sarang, 

Chrike, uni ro*ongrang, uni demechik aro uni ducatrang. 

Sol : Antonio an-tangni dongimin salo groko chotchina, 

Ong-jaode uni a-sel dukko man-begen ua. 

Sal : Namakon gisik ra aha; 

Anga mejalo saksa French mandeming agangrikaha, 

Jean France aro Englandko ma-ekata, uno gimaataha, 
An-chingni a-songni jahas bang a bosturang gapgipa. 
Antonioni gimin chanchiataha uni aganon anga, 

Aro gisiko sruk ua uni ong-jachina skaha. 

Sol : Na-a nang-ni knaaniko Antoniona aganon nambatgen; 
Indioba rang-san daknabe, maina ua duk man-begen. 

Sal : A-gilsako una bate ka-sagipa mandc dongja. 

Anga Bassanio aro Antonioni ekgrikako nika. 

Bassanio una aganaha ua ta*rakatgen 

Uni re’bapilaniko. Ua aganchakaha, ‘Indaknabe; 

Angni a-sel kamo simsakgija ong-na nangja, Bassanio, 

Indiba matchotsrangaona kingking saldongbo; 

Aro Jihudiming angni segrikanina, 

Nang*ni ka-sagipa gisiko napatna nangja; 

Kusi ong-bo, aro nang-ni nambatgipa chanchianiko 
Chame jikanina aro ka-saaniko parakanina jakkalbo, 

Nang-na kraani ong-gipa bewalrangko.’ 

Unomangba uni mikronrang mikchi gapaha, 

Uni mikkangko an -pile uni janggilo uni jakko donaha, 

Aro aiao inmanpilgipa ka-saanichi Bassanioni jakko 
Rim-kepe watgrikaha. 

Sol : Anga chanchia, uni a selsa ua a gilsakna ka saa. 

Hai an-ching re*ange uko am na, 

Aro uni dukoniko uko an saoatna, 

Maiba kusi ong-atanichi ba je cholchiba. 

Sal : Hai indaken dakna. 

( ongkatanga ) 

MM 

MESOKANI - IX 
( Portiani nok ) 

( Chakkol saksa baksa Nerissa napbaa ) 


Ner : Bakbak, bakbak, nang-ko mol-mola, 

Salpengbo rang-san pordarangko; 

Arragonni raja pante mikchetaniko dakaha, 

Aro seokaniko dakna ua da*on re-baenga. 

( Singga sika ) 

( Arragonni raja pante aro Portia ja-rikgiparang baksa napbaa ) 

Por : Nibo, bakosrang uano donga, Raja pante. 

Jeon angni noksa donga ukon na-a seokode, 

Rang-san an-chingni bia ka ani bewalrangko dakgen. 

Indiba na-a man-jaode, angni gitel, agandapani grian 
Na-a ianoni re-angbo ong kate rang-san. 

Arra : Anga mikchetanichi ge-etako man-a minggittamko dakna; 
Skanggipa, jenaba maming saloba parakjana 
Badia bakosko anga seokaha; gipin, anga man-jaode 
Tik ong-gipa bakosko, maming saloba janggi tangao 
Je me-chikkoba bia ka*na am-ani dongjawa; 

Bon*kame, angni seokani rasongo chu sokjaon 
Nang-ko wate re-ongkatna rang-san. 

Por : la ge*etanirangko dakna sakprakan mikchetaha 
Jean choligija angna duk chakaha. 

Arra : Indaknan anga an-tangko tariaha. Rasong da-o 

Chakatbo angni ka-tongni ka-donganina! Sona, tangka, 
dimelgipa sisao. 

Angko seokgina an-tango donga kakketko on na aro joana 
nangchongmota.’ 

Na-a nitobatna nanggen anga on-na ba joana skangan. 

Sonani bakosa maiko agana? Angna nina on-bo; 

Angko seokgipa man-gen jekon bang-a manderang man*na ska. 1 

Jekon banga manderang man-na ska! ‘Bang-a’ man'gopa 
Goka jinmako jemangan kosako mesokanikosa seoka, 

Gisik gri mikronni mesokana bate uiani dongja; 

Jean ning-chiniko neuja, indiba do-patchi gita, 

Pakmani a-palo bitip daka wachikario, 

Balwa nangchakram aro a*sel ong-na altua biapo. 

Bang-a manderangni man-na sikgipako anga seokjawa, 

Maina anga ramram manderang baksa gisiksan ong-jawa. 

Aro an-tangko uigijagipa jinma baksa chapjawa. 

Indakode, nang-ona, tangkani rongdik nokona! 
Agantaiboching angna nang-o mai seani donga 
Angko seokgipa uni man-na kragipako man-gen/ 

Aro namakon aganaha. Maina re-jojogen sawa rasongko am na 
Gunchi su dapani gri ? Pilakba ka dongsojachina 
Man-na kragija rasong mikkimko ganna. 

Gam, uiani gadang aro kamrangko, 

Namgijachi man-jaosachim aro bebegipa mandera-aniko 
Gangipani gunchi breosachim! 

Tupi gri chadenggipa basik sak pindapgenchim! 

Ge-etgipa basik sak ge-etako man-genchim! 

Ma ekatgen badita geme cha-giparangko 
Dal gipani bitchrioniko aro badita mandera-aniko 
Cha cheoniko kolamgipa aro somoeni jegalgipako 
Rasong gitalko nongtaina! Da-ode angni seokaniona. 

Angko seokgipa uni man-ni kragipako man-gen.’ 

Anga man na kragipa dakgen. Iani chabiko angna on*bo, 

Aro ianon joljol kuligen angni rasongko. 

( Tangkani bakosko kulia ) 

Por : ( an-tangna ) Dondika ruutdugajok una jekon na*a uno nika. 

Arra : Iara mai ? Mikjapenggipa gokani noksa, 

Seaniko angna on-enga! Uko poraigen anga. 

Na-a maikai Portiaoni dingtangsranga! 

Maikai angni ka*dongaoni aro man-na kraaoni bikbilsrang! 
Angko seokgipa uni man-na kragipako man-gen.’ 

Gokani skona bate anga man-na krajama? 

Uan angni boksisma? Angni man-na kraani nambatjama? 

Por : Gisik saatani aro bichal ka*ani dingtanggrikgipa kamrang ong-a 
Aro bewalo bikpilgrikgipasa. 

Arra : Iara mai ? ( Poraia ) 

‘Wa*al iako changsni porikka ka*aha; 

Changsni porikka ka*aha, uan rai on-ani onga 
Jean maming saloba tik ong'gijako seokja. 

Mitam manderang donga jean jagringko kirdima, 
Indakgiparang dikdiksani sukkosan man-a. 

Tangkachi rupripgimin, indaken ong a iabaan. 

Je jikkoba ra*e turimbo na-a, 

Nang ni skotengde pangnan anga. 

Indide katbojok! Ta rakangboaha/ 

Aroba gokabatgipa gita nikgen angko, 

Anga dongangkuode iano. 

Saksa gokani skochi anga baltina re ‘baa, 

Indiba sakgniniko man-esa da*o re*pilenga. 

Ka*sara, salam! Rakkigen anga angni mikchetako 
Chakchike dongna ka-anangatangko. 

( Arragon aro uni manderang ong'katanga ) 

Por : Indake chakkini wa-al me-pilipko kama. 

Ia miksonggipa gokarang! Uamang jensalo seoka, 

Ramram uianichi uamangni gisik gnanganiko gimaata. 

Ner : Gitcham aganania bebegija ong-ja; 

Kae siani aro jik kimani rasongchisa ong-a. 

Por : Re babo, pordarangko salpengbo, Nerissa. 

( Saksa chakkol napbaa ) 


Chak : Angni gitel bano? 

Por : Iakae; angni gitela maiko nanga? 

Chak : Gitel, nang-ni do-gacholona saksa re baa, 

Saksa Veniceni pante, jean skang sokbaa, 

Uni gitelni re-baaniko agansona, 

Jeoniko ua salamrangko rabaa; 

Chong-motan, mittelani aro rinokgipa katta baksa 
Ra baa gamchatgipa onanirang. Anga nikkuja, 

Indake namgipa ka-$aani kattako ra*bagipako. 

Dongja indita namgipa sal April jao 
Mesokna ding-karini gamchataniko 
la giteltangna skang sokbagipa gita. 

Por : Anga agana, agandapnabejok, anga kenchaka 
Na-a agangenkon ua nang-ni ma*drang ong-a, 

Na-a jakkala chugipa uianiko uko mittelna. 

Re*babo, re-babo, Nerissa, anga nikna ska 
Cupidni kobor ra-bagipako, jean indita namgipa. 

Ner : Ka*saani Gitel, nang-ni ska ong ode, ong china Bassanio. 

( ong'katanga ) 


•••• 

DEKMESOKANI - III 

MESOKANI - 1 

( Venice : Diha Sorok ) 

( SOLANIO ARO SALERIO NAPBAA ) 

Sol : Da*o, Rialtoni mai kobor? 

Sal : Jechakgija dongaenga, mal gapgipa Antonioni 

jahas apchongipa sagalo dubiaha ingipako; anga chanchia ua 
biapko Goodwins minga, kenbegni an*cheng 
dilgatgipa, jeon uamangni agana gitade bang* a 
dubigipa jahasrang an cheng dapako man e dongenga, 
Aganjojogipa Me-chik bebe ong*ode. 

Sol : Anga uko bingbang gam-aianisa ong-atna ska 

E*chingko chobaia gitsa ba me chik uni gittamgipa segipani 
Sianina grapa ine uni noksulrangna togia gitasa. 

Indiba rasong grianichi uan bebe ong-a, maming 
Jitani grian ba aganbingbangani donggijan, 

Je namgipa Antonio, bebegipa Antonio, O, uni bimingko 
Taldapatna ango chu onga gita uiani dongodechim!- 

Sal : Re babo, matchotatbo. 

Sol : Ha! Na*a maiko agana? Bonkamaode, ua jahas ge sako 
gimaataha. 

Sal : Uan bon-kamgipa uni gimaani ongxhina. 

Sol : Anga, Amen’ ina pilak somoerangon, jedakode diabol angni Isolo 
bi-aniko champengjawa, maina ianpako 
ua Shylockni bimangko ra*e re-baa. 

( Shy lock napbaa ) 

Da-o mai, Shylock! Badinggipa manderangni mai kobor? 

Shy : Na-a uia, pilak darangna bate angni demechikni 
katangani gimin. 

Sal : Uan bebe ong-a; anga uia una 

grangrangko kogipako, jechin ua bile katangaha. 

Sol : Aro Shylock an-tangba uia ua do-o bile katnasienga me aro ma*ako 
wate katanian uamangni atchikapgipa bewal. 

Shy : Una sao on-aniko man’ia. 

Sal : Uan chong* mot, diabolam uni bichal ka*gipa ong*ode. 

Shy : An-tangni be-en aro an-chian bobil ong e chakata. 

Sol : Galsrangbo, sogimin bikap! Ia bilsirango bobilnasiama? 

Shy : Angara angni demechik angni be-en aro an*chi ong-a 
inesa agana. 

Sal : Nang*ni be-en aro uni be-en namen dingtanggrika, koela aro 
mongma wagam gita; na simangni an*chi dingtanggrika, 
chu gitchak aro Rhineni chu gipokna bate. Indiba na-a aganbo- 
ching, Antonio maiba sagalo gimaaniko man-ama man-ja? 

Shy : Anga gipin namgija bobilkoba man-jok; mamingba 
dongsranggi jagipa aro namgija dake bon atgipa, jean 
mikkangtangko Rialtoo mesokna ka-dongja; bi amgipa, jean 
gaora gnang antidamona re-barongachim. Uni 
kabinggipa segrikaniko nichina. Ua angko ra sekdra- 
gipa mingachim; uni kabinggipa segrikaniko nichina. 

Ua Kristian ong-e mandera-e mesokanina tangka ra chakna 
on-achim; uni kabinge segrikaniko nichina. 

Sal : Anga bebera chongmota, ua gamna nangoba, na*a 
uni be-enko ra-jawa. Uara maina cholipagen? 

Shy : Na-tok milsi pina. Ua mamingna cha*ani ong-jaoba, angni 
jakbikpilani gisikna cha-ani ong-gen. Ua angko kratcha-ataha 
aro angni adha million man-gniko champengaha; angni 
gimaatanina ka-dingstekaha, angni man-dapanirangna 

kal-stapaha, angni jatko mitchiaha, angni lap man-gnirangko 
peng-pangataha, angni ripengrangko ka*sinataha aro angni 
bobilrangko ding-doataha. Uni ja-panga mai? Anga Jihudi 
ong-a. Jihudiode mikron dongjama? Jihudiode dongjama 
jakrang aro gipin be-enni bakrang, uianirang, skanirang? 
Apsan cha-aniko cha-jama, apsan silchidarerangchi mata 
bu*atako man jama, apsan rok-rogirangko man -jama, apsan 
cholrangchin namatpilaniko man-jama, aro ding-atako aro 
ka*sinatako man-jama apsan sin-kari aro ding-karichi 
Kristianrang gitan? Na-simang chingko su-ode chinga an-chi 
ong-jama? Na*simang chingko jukjukode chinga 
ka-dingjama? Na-simang chingna bisi on-ode chinga sijama? 
Aro na-simang chingna namgijako dakode chinga 
jakbikpiljawama? Pilak gipinrango chinga na-simang gita 
ong-ode, chinga ianoba na-simang gitan ong gen. Saksa 
Jihudi Kristian saksako namgija dakode, uni mai 
chakchikani? Jakbikpilani! Saksa Kristian saksa Jihudiko 
namgija dakode, Kristianni dakmesokani gita uni saknaani 
mai ong-gen? Jakbikpilanisan. Na*simangni angna skigipa 
namgija dakanikon anga dakskagen; uan rakbatgen maina 
anga nasimangni skianiko namdapatgen. 

( Antonioni saksa chakkol napbaa) 

Chak : Dal-gipa manderang, angni nokgipa Antonio noktango 
dongenga, 

Aro na-simang sakgni baksa agangrikna skenga. 

Sal : Chinga uko am-e ichi uchi re-jojoenga. 

( Tubal napbaa ) 

Sol : Ua jatni sakgipin re-baenga; gittamgipa uamang baksa 
apsangipa dongja, diabol an-tangan Jihudi pil-jaskal. 

( Solanio, Salerio aro Chakkol ong'katanga ) 

Shy : Mai, Tubal, Genoani mai kobor? Na-a angni demechikko 
nikahama? 

Tub : Uajeo donga ine knaa unona anga re-angaha, 
indiba uko nikjaha. 

Shy: Maina uano, uano, uano! Hira rongsa dongjajok, anga 

uko Frankforto hajalgni ducatrangchi breaha! Sao on-ani 

maming saloba an’chingni jato da-ona kingking gaakkuja; anga 
uko da a ak>na kingking uikuja. Uno hajalgni ducatrang, aro gipin 
gamchatgipa ro-ongrang. Anga angni demechikko angni jaogaake 
siatna ska, aro uni nachilo gamchatgipa rcongrang; ua angni ja*ao 
gopani bakoso ong-osachim aro ducatrangba manggisini bakoson! 
Uamangni maming kobor dongjama? Maina indake anvanio badita 
koros ong-aha anga uija. Gimaani kosako gimaani! Cha'ugipa 
bang*akon ra-e katangaha aro cha-uko anrani indita koros ong-aha; 
aro chu'ongnikani gripitti, jakbikpilani gri; namgija rasong 
il cngkuja angni pakkreo ga akgipana agre; skimani gri angni 
rang’sitanina agre; mikchirang dongja angoni ong’katgiparangna 
agre! 

Tub : Oe, gipin manderangba rasong grianiko man aha; Antonio angni 
Genoao knaani gitade- 

Shy : Mai, mai, mai? Namgija rasong, namgija rasong? 

Tub : Tripolioni re bapilmidngo mai gapgipa jahas a*gao gogatako 
manaha. 

Shy : Anga Isolko mittela, anga Isolko mittela. 

Ian bebema, ian bebema? 

Tub : Anga mitam jokgipa kalasirangming agangrikaha. 

Shy : Anga nang-ko mittela, Tubal. Namgipa koborrang, namgipa 
koborrang, ha, ha! Genoao knaaha. 

Tub : Nang-ni demechik Genoao, angni knaani gitade, walsano ducat 
sotchetko koros kaaha. 

Shy : Na-a angko kukkurichi su'prota- anga maming saloba angni 
sonako niktaijawaha. Kolchangbri changsanon! 

Kolchangbri ducatrang! 

Tub : Bang a Antonioni gro nanggiparang ang baksa Veniceona 
re baaha, jemangan mikchete agana, ua maming dakna 
manjawaha indiba be*gopgnok. 

Shy : Anga una namen kusi ong-a; anga uko che-epgen, anga 
uko saknaatgen; anga una kusi ong*a. 

Tub : Uamangoni saksa gesa jakstemko mesokaha, jekon 

ua nang-ni demechikoniko makkre mangsachi breaha. 

Shy : Una kratcha a ani! Na-a angko saknaata, Tubal. Uan 

angni turquoise ro-ongchim; anga uko Leaoniko man*aha pante 
ongmitingo; anga uko bakrasa makkrerangnaba onjawachim. 

Tub : Indiba Antonio dakonako man*chongmotjok. 

Shy : Ah, uan bebe onga; bebe ong-sranga. Re angbo, Tubal, 
aro officer saksako para ra a ebo; antigni skang tik 
ka-bo. Ua on a pilna man jaode anga uni bikako ra a gen; 
maina ua Veniceo dongjaode, angni ska gita je badinga- 
nikoba dakna man-gen. Reangbo, Tubal, anchingni bi-ram 
noko angko grongbo; re-angbo, namgipa Tubal; 
an-chingni bi-ram noko, Tubal. 

( ong'katanga ) 


MESOKANI - II 

Belmont 
( Porttani nok) 

( Bassanio, Portia, Gratiano, Nerissa aro Chakkolrang napraa ) 


Por : Anga mol a mola, na a a sengkubo; 


Na a a basena skang; maina ong a gija seokanio 
Anga nang a ko gimaata, uni gimin on-tisa chakchikkubo. 
Angna agangipa maiba donga, indiba uan ka a saani ong-ja- 
Anga nang*ko gimaatjawa; aro na a a antangan uia, 
Mitchiani indaka bewalo ku-pattija. 

Indiba na a a angko ma a sisretjana gita- 

Me-trao aganani dongja, chanchianisa- 

Anga nang'ko iano rimrikgenchim jasa ba jagnian 

Na'a angna jotton ka-na skang. Nang-ko skigenchim anga, 
Maikai tik ong-ako basegen, indiba mikchetsoaha; 

Uni gimin anga maming saloba indakjawa; indake na'a 
Angko manjanaba donga. 

Indiba na*a man’jaode angko chanchie pap nangata, 
Mikchetatangko pe-pilosachim ine. Nang-ni mikron sao 
man'china 

Uarang angko mikpindapaha aro angko bak dakaha; 

Angni adha nang-ni aro gipin adha nang-ni- 
Angni an-tangni, anga agana, indiba angni ong-ode nangnin, 
Indake chu-gimikan nang-nin. O, somoerang dakani ong-gijako 
Champenganiko dona nokgiparangni aro man-na nanggnirangni 
gisepo. 

Indake nang'ni ongoba, nang-ni ong-ja. Indake sakki on-bo, 

Ua rasong norokchi re-angkal, anga ong-ja. 

Anga ro*e agana, indiba uan somieko bakroatnasa ong-a, 

Uko bakroatna aro bariatna salachi uko, 

Nang-ko ruutatna seokaoniko. 

Bas : On-bo seokna angko; 

Maina angade sasti man-a ja-king tekao. 

Por : Ja-king tekao, Bassanio! Indide ku chakbo 

Mai chalakld dakani brina nang-ni ka-saanio. 

Bas : Dongja, indiba ka-dongna man-gijani bobil chakatanisa, 

Jean angko angni ka-saaniko kusi ong-e man-gniko kenata. 
Ripeng dakani dongja suuri aro wa-alni gisepo 
Ua gitan tol-napani aro angni ka-saanio. 

Por : Oe, ja-king tekao saknaanisa nang-ko agandraata gita nika. 

Jeon draako man-gipa mande jekoba agana. 

Bas : Na-ajanggiko on-on ku-rachakbo, anga ku*chakgen bebeko. 

Por : Atcha, indakode, ku-chakbo aro tangbo. 

Bas : ‘Ku-chakbo’ aro ‘Ka*sabo’ inanian 

Angni ku-chakani ong-jok ja-pangan. 


47 



O aivsenga saknaani, jensalo saknaatgipa angko 
Skia jokatanina aganchakanirangko! 

Indiba angko angni rasong aro bakosrangona dilbo. 

For : Indide re-angbo; angko tekchanga uarangni ge*sao. 

Na-a angna kasaode, na-a am-c nikgen angko. 

Nerissa aro bangkirang, cheltange chadengbo; 

Uni seokmitingo gitko gam a atbo; 

Unon ua man'jaode, rajahas gita bonkamao 
Ring*e watangchina. Ia tosusaaniara 
Krabata ong'china, ang’ mikron onggen chiringsa 
Aro chiarigipa siani turam una. Ua chenaba donga; 

Unode ringani mai onga? Ringani ong*a 
Singgani kirrang gita jeon bebegipa rajarang bamgopa 
Gital mukkut stikgipa rajana; indaken ong*a 
Singgani lorrang gita jeon bebegipa rajarang bamgopa 
Gital mukkut stikgipa rajana; indaken ong a a 
Sal nabao knatogipa gam a anirang gita 
Jean tusienggipa chawarini nachikkolo napea 
Aro bia kaaniona uko okama. Da*o ua reanga, 

Mikkim komigija, indiba ka a saanisa batkala 
Pante Alddesna bate, jensalo ua naljokata 
Ua me-trako grapgrimgipaTroyni ongipa 
Sagalni skalna. Anga boli onanina chadenga; 

Chel-tange donggipa gipinrang Dardaniani me*chikrang onga, 
Mikchi gape donggiparang re a ongkatbaa nina 
Dakgrikani biteko. Reangbo, Hercules! 

Na a a tango, anga tanga. Namen kengokani baksa 
Anga dakgrikaniko nia dakgrikgipana bateba. 

( Bassanioni bakosrangnt gimin arrtangna aganmitingo ia ring-ani 
ganra ) 

Aganbo angna bano ka a saani atchia, 

Ka a tongoma ba skoo? 

Maikai ong a chenga, maikai tange raklda? 

Aganchakbo, aganchaldx). 

Uan mikrono atchichenga, 

Nitatachi al on a a aro ka a saani $ia 
Tuchakanio jeon ua tua. 

Ka a saani siani kantako hai an*ching dokna, 

Anga uko a-bachenggen - ding, dong, kanta. 

Pilakan .Ding, dong, kanta. 


Bas : A'palni bimangrang mongsonggipa ong-ja; 

A-gilsak ching-chetanichi togiako mana. 

Niamo, mai mol-molani indita moila aro namjabea, 

Indiba ka-saani ku-rangchi man*e chiripako, 

Namgijani bimangko donnuama? Toromo, 

Mai ning-tua gualani, indiba saoba gisik rongjrigipa, 

Maiba namgipa ine paraka 

Aro toromni sidanirangchi mangrakdapata, 

Nama gananirangchi namgija mitchignirangko donnua? 
Brina gri namgija dongja, indiba bakrango a-palni 
Namgipa chin donga gunni. 

Badita sak ka-pongrang jeni katongrang bebegijagipa ong-a, 
Anchengni jang-kerang gita, uamangni kudipeo gana, 
Herculesni aro mikskemgipa Marsni ku-simang; 

Jeni ning*ko sandion uni bika dut gita gipoka ine nika! 
Iarang kadongani chinko apalo mesokasa 
Uamangko kenmangni dakatna. Nitoaniko nibo 
Aro na*a nikgen toanichisa uko breaha, 

Jean ong-bewalao aiao inmananiko daka, 

Uamangko ritchengbatata jemangan bang-bate gana. 
Indaken chipu gita kon*gipa knirang sona gita 
Jerangan indake ramram balwaming balkalaka, 

Nitoa ine chanchichipgipa, gnigipa skoni onpaanisa- 
Sko bikrok jean gopramo uarangko atchiata. 

Indake gandinga, tol-napgipa rikamsan 
Kenbegni sagalni; nitogipa sko pindapani 
Indiani nitogipako pindapa; kan-dike aganode, 

Bede gita nikani jekon chalakkigipa somoerang gana, 

Gisik gnanggipako ja-gao nangatna. Naa gangbogipa sona, 
Midasni rakgipa cha-ani, nang-ko ra-jawa; 

Nang-koba nangja, cha-ani, nang-ko ra-jawa; 

Nang-koba nangja, na-a bokmelgipa aro ramram jakkalgipa, 
Manderangni gisepo; indiba na*a, gamchatgija sisa, 

Jean maikoba lorchakani pal batkale kenata, 

Nang-ni ramram ong-anian name aganamna bate jingjengata, 
Aro iakon anga basea. Bite katchaani ong- china ! 

Por : ( antangna ) Maikai pilak gipin chanchianirang balwao gimaa, 
Kenchake chanchianirang aro onganirang kadonggija, 

Aro an'sidte kenani aro tangsek mikron mikbuani! 

O ka-saani, majangchio re-bo, agre ka-srokaniko komiatbo, 
Nanga gitasan nang-ni katchaaniko waatbo, 
la agreaniko salonbo! 

Nang-ni patdanina agre ka*sroka. Komiatbo, 

Agreanichi man-na kena saknaako. 

Bas : ( Sisani bakosko ot ) 

Iano man-jok maiko anga? 

Nitogipa Portiani noksa! Sawa Isol-paksasa 
Abachengo dakata gitan ongnasie salaha? 

Ba angni mikronrango teng-chake mikronrang il-engama? 
Uarangko ilenga gita nikama? Iano oprakgipa ku-chilrang, 
Opraka similgipa ku-bibachi; kuchil nitogipako 
Namgipa ripengrangko ekgrikata. Uni knio 
Noksa salgipa tuangni sringa gita dakaha, 

Sonani chekko, manderangni ka-tongko salna 
Gangguani guang sringo ta-rakbate ke-ana. 

Indiba uni mikronrang- maikai nie salaha? Ge sako salmane 
Anga chanchia ua mikronrangkoba cha-una ua bil man*aha, 
Aro an-tangko jora gri donaha? Indioba nibo badita, 

Angni mittelani bimang noksako ong-gija dakata 
Uko dam dakchonanio, ia noksa 
Mande chong* motkode sokja. Iakae seani, 

Chu-gimik aro tonrchetgimin angni rasongni. 

‘Na-a jean kosakko nianichi seokja, 

Choi nama aro tikkon dakaha! 

Choi nama aro tikkon dakaha! 

Ia rasong nang-na ga-ako 
Chu-ongnikbojok aro anrnabe gitalko. 

* Na-a iano kusi ong-beahaode, 

Nang-ni rasongko dal*nikahaode, 

Na-a an-pilbo nangf metrani dongaona 
Ka-san ku-dimaniko on-e, uko kangna.’ 

Namgipa seani. Namgipa me-tra, ong-ode nang-ni namnika; 
Anga ge-etani gita re*baa, on*na aro ra-chakna. 

Seksekanio susagipa sakgnioni saksa gita 
Jean manderangni nik&nio name dakaha ine nika, 

Mittele chrikaniko aro jinmani inchroaniko knae 
Gisiko tom-tomgija nitakuenga kenchake, 

Mittelna inchroanirang unan ong-ama ba gipinnasa, 

Indake, changgittam nitogipa me-tra, anga chadenga, 
Kenchakan gape angni nikgipara bebema, 

Nang-ni mangrakatako aro soi on-ako man-kujana. 

Por : Na-a angko nika, gitel Bassanio, jeon anga chadenga, 

Indaken anga ong-a. An-tangnasan ong*ode, 

Angni skao anga chudona sikjane 
Antangko nambatatna, nang-ni gimin indiba 
Antangko chang sotdok nambatatna ska, 

Chang hajalsa nitobatna, chang hajalchikking man-e cha-batna. 
Chuao chadengna nang-ni nikao, 

Angni guno, nitoanio, man-anio, ripengrango, 

Ong-engana batna ska. Indiba chu-gimik chong-motde angbi 
Chu-gimik maming ong-gijani, 

Skia man-gijagipa me-chik, lekka-pora grigipa, ranta gritipa; 
Indiba kusi ongani, bribea ongkuja, 

Ua side ra-na man-a; kusi ong-batani iana, 

Ua gisik gri atchijaha, indiba ua man-gen side ra-na. 

Pilakna bate kusi ong-ania uni gisik sontolgipa 
An-tangko onkanga nang-na, dilako man-na, 

Uni gitelchi, sason kagipachi, rajachi. 

Anga an-tang aro angni pilak, nang-na aro nang-ni 
Da-o ong-skaaha. Da-osan anga gitel ong-achim, 
la namgipa nokni, angni chakkolrangni nokgipa, 

An-tangni rani, aro da-oba, indiba da-osan, 
la nok, chakkolrang aro ia apsan an-tangba, 

Ong-jok nang-nin, angni gitelni. Anga on-a ia jakstem baksa, 
Jekon na-a galode, gimaatode, ba on-ode sakgipinna, 

Uan mesoksogen nang ka-saani be-aniko, 

Aro ong-skagen angni sal jegalna nang-ko. 

Bas : Na-a angni agangnirangko champengtokaha; 

Angni ja-dilrango angni an-chisan nang-na agana; 

Aro bang*a jajaani ong-kata angni bilrango, 

Name agangimin kattarangni ja-mano, 

Kasagipa raja pantechi, indake ong*a 
Kusina jijagipa mande jinmani gisepo 
Jeon maiba mingandkon damsan brine, 

Manning ong-gijao bon-a, kusina agre 
Parakgipa aro parakgija. Indiba ia jakstem 
la jaksioni gimaon janggiba gimagen, 

Unon Bassanio sijok ine aganbo ka-dongen! 

Ner : Angni gitelrang, chingni somoe da a o 

Jean sengjok aro nikjok ching skani silroroaniko 
Kusiniko parakna. Namgipa kusini, angni gitelrang. 

Gra : Angni gitel Bassanio aro angni gitel sontolgipa, 

Anga na'simangna pilak kusiniko ona, 

Maina anga uia angoniko bi a na na-simango dongjawa; 

Aro na a simang jensalo chu a sokatna miksonga, 

Ka a saani ku-rachakgrikaniko, anga mol-mola, 

Ua somoeon angaba bia ka pana. 

Bas : Kusi ongbeen, na a, jikko man-ode. 

Gra : Anga angni gitelko mittela, na*a angna saksako man-e on a aha. 
Ang mikronrang, gitel, nang’ mikronrang gitan nikninga. 
Na a a nokgipa mechikko nikaha, angara dakchakpagipako. 
Na a a kasaaha, anga ka a saaha; nanggitan 
Angni gitel, angaba somoe ruutatja. 

Nang a ni rasong bakosrango pangchaka, 

Angniba indaken daka, obosta kraa gita; 

Chame jikanichi anga ding a olpilaona, 

Mikchetkanganichi angni lorsik ran a aona, 

Ka a saani bebegipa kattarangchi, 

Bon a kamao, ku*chakani dongkamode 

Anga ku-rachakaniko man aha ia namgipa me a tranikode. 

Uni ka a saaniko man*na, nang*ni rasongo 
Man a kamode uni nokgipako. 


For : Ian bebe ong-ama, Nerissa? 

Ner : Ang’ gitel, uan ong-a, namnikpaode na*aba. 

Bas : Gratiano, bebekon na a a miksongama? 

Gra : Oe, bebean, angni gitel. 

Bas : Chingni alani kusi ong-batgen na-simangni bia ka-anichi. 

Gra : Indiba sawa ianona re-baa; Lorenzo aro uni songsarek jik? 
Mai, angni gitcham Veniceni ripeng Salerioba! 

( Lorenzo, Jessica aro Salerio , Veniceoniko kobor 

ra-bagtfa napbaa) 

Bas : Lorenzo aro Salerio, iano rimchaksoa, 

Iano angni gital man-gipa angna, 

On-ode bilko na-simangko rimchaksona. 

Angni ripengrang aro a-songtangni manderangko anga 
Rimchaksoa, ka-sara Portia. 

Por : Angni gitel, indake angaba 

Uamangko katchabeen rimchaksoa. 

Lor : Na-simangko mittela. Angni gitel, iano anga, 

Angni miksongani na-simangko grongna ong-ja; 

Indiba ramao Salerioko gronge 
Ua mol-molaha jechakna man-gija dake, 

Un baksa re-bachina. 

Sal : Anga indaken dakaha, angni gitel 

Aro ango una ja-pang donga. Gitel Antonio, 

Watataha salamko nang-na. ( Bassaniona chittiko ona ) 

Bas : Anga ia chittiko ona skangan, 

Anga mol-mola aganbo, ang* ripeng mai obostao donga. 

Sal : Saja, angni gitel, gisiko indake ong-jaskal; 

Namaba ong-ja, gisiko ong-jaode; uni chittian 
Nang-na mesokgen uni obostako. 

( Bassanio chittiko kulia ) 

Gra : Nerissa, ua a gittal mandeko an*saoatbo; uko rimchaksobo. 
Nangni jak, Salerio. Mai kobor, Veniceoni? 

Ua dal-gipa badinggipa, namgipa Antonio mai obostao? 

Anga uia ua kusi ong-gen chingni dursokanio. 

Chinga Jasonrang, mes kimilko man*aha. 

Sal : Anga skachim na a simang ua kimilko man-aha 
Jekon ua gimaataha. 

f 

Por : Ua apsan lekkao maiba dala dukni donga, 

Jean Bassanioni perangni rongko ra*anga; 

Saoba ka-sagipa ripeng siaha, ongjaode maming a*gilsako, 
Man-jawachim bikpilatna indake bimangko 
Bilakgipa mandeni. Mai, namjabatroroenga. 

Kemabo, Bassanio, nang*ni adha anga onga, 

Aro anga maming grian man na nanga adhako 
la apsan chittini nangna ra-bagipako. 

Bas : O, ka-sara Portia, 

Iarangan dal'batgipa dukni kattarangoni ong-a 
Jerangkon lekkao seaha! Sontolgipa metra, 

Anga nang a na kasaaniko parakchengahaon, 

Anga paraken aganaha, angni chugimik gaman 
Angni atchianiosan donga. Chugipa ma*drangoni anga 
Inon bebekon aganaha. Indioba, ka sara me tra, 

Anga an*tangko aganoba gamchatnikgija, na a nikgen 
Anga badita rasong dake agana. Anga nang-na aganon 
Ango mamingba dongja, aganna nangachim anga, 

Mamingba donggijana baten namjabata; maina 
Anga an-tangko ka*sara ripengna kae onaha, 

Kaaha angni ripengko uni namjabatgipa bobilna, 

Angni cholrangko bariatna. Iakae chitti, me-tra, 
la chitti angni ripengni be*en bimang gita, 

Uni kattaantin oprakgipa matani pari ong a 

Jeonin janggini an-chijoke kata. Indiba Salerio, ian bebema? 

Uni pilak dakanirangan chu a solgahama? 

Gesaba chu*sikjama? 

Tripolioni, Mexicooni aro Englandoni, 

Lisbon, Barbary aro Indiaoni, 

Jahas ge-saba jokjajokma kenbegnioni 
Jahasrangni bobil rong-brakoni? 

Sal : Angni gitel, gesabajokja. 

Aroba indake nikenga, uo donggenoba 
Jako tangka Jihudina onpilna. 

Ua uko rajawa. Maming saloba nikkuja 
Indakgipa jontuko jean mandeni bimangko raa, 

Jean inditan ska aro mikboka mandeko nisina. 

Ua pringo aro walo Dukeko draenga, 

Asongni jakgitelaniko namgija potenga, 

Uni dabianiko jechakode. Sakkolgrik badinggiparang, 
Duke an *tang aro songjinmani dilgiparang, 

Dakjana aganaha, pilak mongsongbatgiparang; 

Indiba pilakba uko pil a atna amjaha mikbue dabianiko 
On a na nangani, kakket dakani aro segrikaoniko. 

Jes : Anga unbaksa dongmitingo uni mikchete aganako knaaha 
Uni songni manderang Tubal aro Chusna, 

Ua Antonioni be-enkon man na sikbata 
Uni tangkani chang kolgrik batanaba, 

Una gro nanggipani; angni gitel, anga uia, 

Niam, sason kagiparang aro bil man-jaode champengna 
Antoniona namen namgijani ong nasia. 

Por : Uan nang ni ka-sagipa ripengma, jean duko ga-aka? 

Bas : Angni ka a sabatgipa ripeng, ka a sabegipa mande, 

Chugipa gadangni aro neng a nikgijagipa pante 
Ka sae dakanio sakgipinrangna; aro jeon 
Gitcham Romanni mikkim rasong chubata 
Italyo donggipa je mandenaba. 

Por : Badita tangkako ua Jihudina gro nanga? 

Bas : Hajal gittam ducatrang, angni a a sel. 

For : Mai, una agre dongjama? 

Una hajaldok on-bo aro segrikaniko den-galbo; 

Hajal dokni changgni ba changgittamko, 

Indake agananiko man-gipa ripengni 
Bassanioni a-sel gimana skang kni dingsaba uni. 

Skang re*babo ang baksa gilja nokchi, an-ching bia ka-na, 
Ja-mano Venicechi re-angbo nang-ni ripengona; 

Maming saloba na-a Portiani sambao tujawa, 

An scnggija katongko ra-bite. Na-a man-gen sonako 
Chang kolgrik bate, chotna ia chongipa groko. 

On manon uko rimbabo, nagn-ni ripengko. 

Angni re-riktimgipa Nerissa aro anga unomitingo 
Noko dongsogen me*tra aro randi. Re-babo; 

Maina na-a re anggen nang-ni biani salo. 

Nang-ni ripengrangko re-bana aganbo 
Aro kusini mikkangko mesokbo. 

Nang*ko dam rake breanina rakbate ka-saskagen nang-na. 
Indiba nang-ni ripengni chittiko angaba knana. 

Bas : (Poraia) a Ka*sara Bassanio, angni jahasrang renangjaha, 

angni gro nokgiparang ka saninggija ong-toka, ango tangka 
dongjaha, angni Jihudina see on*gipako daknan nanggnok; aro 
uko on-anio anga tangani ong-jawani gimin, 
nang a ni aro angni gisepo pilak grorangko kimittokgen, anga 
nang-ko angni siani somieo nikna man-ode. Je ong-oba nang-ni 
ska gita dakbo. Nang-ni ka-saani nang-ko angona re-bana 
draatjaode, ia chittide draatjachina.” 

Por : O ka-sara, pilak kamkon dontonge re-angbo! 

Bas : Nang-ni ka-sae re*angna wataniko man-e 

Anga balcbakan re-gen; indiba anga pil-bajaskal, 

Darang palang angko tusiatjawa, 

Neng-takaniba an-chingko ekgrike rakkijawa. 





MESOKANI - III 


Venice : Sorok 

( Shylock, Antonio, Solanio aro Pattok Rakkigipa napbaa ) 

Shy : Pattok Rakkigipa, nitimbo. 

Kasachakani gimin angna agannabe- 
Ian goka jean sud gri tangka ra-chakna on-a. 

Pattok Rakkigipa, uko nitimbo. 

Ant : Angko knabo, namgipa Shylock. 

Shy : Anga ku-chakgiminko ra-gen; agannabe uko gimaatna. 
Mikchctaha anga kuchakgiminkon ra-na. 

Skangode na-a angko asel grian achak ine okama, 

Achak ong-ani gimin simsakbo angni wagamna; 

Duke kakketkon dake on-gen. Anga aiao inmana, 
Namgijagipa Pattok Rakkigipa, na-a inditan goka 
Uni mol-molana un baksa re-bana a-palona. 

Ant : Anga nang-ko mol-mola, angni aganako knabo. 

Shy : Anga ku-chakgiminkon ra-gen. Nang-ni aganako knachakjawa; 
Anga ku-chakgiminkon ra-gen; uni gimin bel-belchanabeaha. 
Angko nom-atna man-jawa, mikdelbru goka.dakatna. 

Sko gakguna, kasachakna, aro rang-spite bamna, 

Kristian bi-chakgiparangna. Nangja ja-rikna; 

Agangrikjawa. Ku-chakgiminkon man-na nanga. 

( napanga ) 


Sol : Uan achak ka-tong raksranggipa 

Jean mandeming janggi tangpagipa. 

Ant : Uko donsrangaibo; 

Bite gri bi-aniko dakna ja rikjawa uko; 

Ua angni janggiko am-enga; uni ja-pangko anga namen uia; 
Bang-a changon anga uni grooniko jokataha 
Bang-a angna ma-ame skime aganegiparangko; 

Uni gimin ua angko mitchia. 

Sol : Anga namen uia. 

Maming saloba Duke ku-chakgiminko una onjawa. 


Ant : Duke niamni ramako jechakna man-ja; 

Maina apalni manderang badinganiko daka 
Veniceo an-ching baksa; jechakode uko 
Ong‘gija potgen a-songni bebe dakaniko, 

Maina ia songjinmani badingani aro man-dapania 
Pilak jatrangonin ong-a. Uni gimin, re*angbo na-a; 

Ia dukni aro gimaanirang angko ranrsrokataha 
Anga angni poundsa beenko on-na amjawaha 
Knalo kasaninggijagipa gro nokgipana. 

Atcha, Pattok Rakkigipa, dilbo; Isolo bra Bassanioko rebaatna 
Angko nina uni groko chotako; 

Unikoa mamingna simsakjawaha. 

( ong'katanga ) 


MESOKANI - IV 

Belmont 
( Portiani nok) 

( Portia, Nerissa, Lorenzo, Jessica aro Balthasar napbaa ) 

Lor : Gitel, anga nang-ni mikkango aganoba, 

Nango namgipa aro bebegipa uiani donga, 

Isol gita namani, jekon rongtale mesoka 
Nang-ni segipani donggijako chakchikania. 

Indiba na-a uiode Sana na*a uko mesokenga, 

Maidakgipa mandena dakchakaniko watatenga, 

Angni gitel nang-ni segipani baditan ka-sabegipa ripeng ong-a, 
Anga uia na-a rasong chabatgenchim nang-ni kamna 
Ramram jaksramanina bate nang-ko jaksrambatatna. 

Por : Anga maming saloba duk man-ja dakanina nama kamko, 

Aro da-oba ongjawa; maina ripengrango 
Jemangan agangrika aro damsan re-ata somoeko, 

Aro jeni janggirangan ripea apsan ka-saani pakripeko, 

4 ’ 

Nanga dongna ndakgipa apsan ong*anirang, 

Bimango, dakbewalo aro gisiko; 

Jean angko chanchiata ia Antonioa, 

Angni seni ripeng kasabatgipa, 

Angni segipa gita apsan ongma nanga. 

Indakode bang*gijasan anga dakgipako, 

Norokni ka-saninggija dakaoniko! 

Ian re'baa sepangdugae antangko mittelaniona; 

Uni gimin, iako aganjanaha; gipinrangko knaskana. 

Lorenzo, donangenga nang-ni jako 
Angni nokko nirokani aro raklaani kamko; 

Angni segipani pil-bakujana anga an-tangde, 

Sruksruk mikcheta salgiko rime 
Bi-e aro chanchie dongna, 

Nerissa mangmangsan donggen angko nirokna, 

Uni segipa aro angni gitel re-bapilkujana. 

Mailgni chel*ao gesa torom nok donga, 

Uanon chinga donggen. Anga molmola 
Ia ge-etaniko na-a jechakjana, 

Jekon angni kasaani aro nangchongmotani 
Donangenga kadonge jako nang*ni. 

Lor : Ang gitel, kusi ong-bea baksaan 

Manigen nang-ko nama ge-etanion. 

Por : Angni manderang uia angni gisikko, 

Rimnapgen nang'ko aro Jessicako, 

Angni gitel Bassanio aro angni palo. 

Uni gimin grongtaikujana salam na-simangko. 

Lor : Name chanchiani aro kusini somoerang nang' baksa ong-china 

Jes : Pilak chu'ongnikanirang nang ona sokbachina angni ska. 

Por : Anga na*simangko mittela nama skanina, aro anga kusi ong*bea 
Nama skaniko on*skana. Salam, Jessica. 

( Jessica aro Lorenzf mgkatanga ) 

Da-o Balthasar, 

Anga pangnan kadongna mangipa ine nika nang*ko 
Indake nikangkuna onbo. Raangbo ia chittiko, 

Jakkale na*a mandeni bilko, 

Paduaona ta-rake reangbo; ia chittiko, 

Angni ma'drang Doctor Bellarioni jako onebo; 

Aro nibo ua ongen maiba seaniko aro gandingko 
Uarangko ra-babo, anga mol-mola, tarake bil ama gita, 

Jahas karamona, jinmani jahasona, 

Jean Veniceona re*anga. Agangrike somieko bon-atnabe, 
Bakbakan re-chakatboha. 

Nang-na skangan anga donggen soksoe. 

Bal : Ang 1 gitel, bil ama gita ta-raken re*anggen. 

( ong'katanga ) 

Por : Rc-babo, Nerissa, angni jako kam donga, 

Jekon na*a uikuja; nikgen an a ching segiparangko 
Uamang chanchina skang an*chingko. 

Ner : Uamang an-chingko nikgenma? 

Bor : Uamang nikgen, Nerissa; indiba gandingo indakgipa 
Uamang chanchigen an chingo gunrang donga, 

Jerangan dongjachim. Anga nang’ baksa chakgrikna man*a, 
Jensalo an-ching gangen panterang gita, 

Angko sakgnini gisepo nikgen nitobate, 

Aro tonualko kebitgen miklrim gnangbate, 

Aro dal*drogipa bisani kurang gita agangen 
Ku a rang chone; aro re a aniko me-chikni ja-ku kan a dik pil-atgen 
Measani jakuona; aro dakgrikani gimin agangen 
Bobbolgipa chadambe gita; aro tol*e agangen, 

Maikai dal-gipa ma*drangni nomilrang 
Angni ka a saaniko amaha, 

Jekon jechakanichi saako man*e siaha- 
Anga mamingkoba dakna manjaha. 

Indake anga duk ma a pilgen, 

Anga uamangko so a otna nangjachim ine chanchigen. 

Ka-dingna tol a ani ming kolgrikko anga agangen, 

Bilsisani jamanon. Angni gisiko donga 
Rasong dakgipa jarani budi hajalsa, 
Jerangkon ranta lca-gen anga. 


Ner : Mai, an-chingara me-asa pil-genma? 

Por : Che! maidakako sing-a. 

Kuattogija kirparakgipa ingipa gita! 

Indiba re-babo, angni dakna miksongako nang-na agangen 
Jensao anga sengenggipa gure gario ong-gen, 

Roram biapni do-gacholo; unigimin sketbo, 

Anxhing re na nanga kolgrik mailko daalo. 


MESOKANI - V 
Belmont : Bario 

( Launcelot aro Jessica napbaa) 

Laun : Oe, bebean; nibo, paani paprang dedrango ga-ake; uni gimin 
anga agana, anga nang-na kenchaka. Anga nagn*na pangnan 
parake agana, aro indake dao a-selna kenchakaniko nang-na 
agana; uni gimin an-saobo, maina bebekon anga chanchia, na*a 
sao man aha. Iano mingsasaan ka-dongani donga jean nang*na 
namako dakna man*gen, aro uaba pangchakani gri 
ka donganisan ong*a. 

Jes : Aro uara mai ka*dongani ong*a, anga nang ko mobmola? 

Laun : Na’aon-tisaka-dongnaman-ajnang-nipaanang-koba-jahaNa-a 
Jihudini demechik ongja. 

Jes : Uan pangchakani gri ka*dongani chong-mot ong a; 

Uni gimin amani paprang angni kosako ga akna nanga. 

Laun : Beben anga kenchaka, na*a paachi aro ma*achi sao man*aha; 
Indake anga jensalo Scylla, nang-ni paako gela, anga 

Charybdis, nang-ni ma-gipao gaaka; 

Indake na-a samgnichin gimaaniko mana. 

Jes : Angni segipachi jokatako man-gen anga, 

Maina angko Kristian ong-ataha ua. 

Laun : Beben, ua batkalesa matnangako man-a. Chinga skangan 
chu-onga gita Kristianrang dongaha, damsan dongna man-a 
kakket. Kristian pil-atania wakni damko tang-doatgen; an-ching 
pilakan wak cha-giparang ong-tokode, tangka bang-achiba wak 
be*en tin-sakon man-jawa. 

( Lorenzo napbaa ) 

Jes : Anga angni segipana agangen, Launcelot, na*a 
Jekon aganaha; inona re-baa ua. 

Lor : Ruutgijan anga mikbugipa ong-gen nang-ko, 

Launcelot, na*a indake noksikrangchi salode angni jikko. 

Jes : Ong-ja, na-a chingna kenchakna nangja, 

Lorenzo; Launcelot aro anga jegrikaha; 

Ua angna aganaha, salgio angna ka-sachakani gri, maina 
angara Jihudini demechik; aro ua agana, na-ade a*songni 
namgipa mande ong-ja, maina na-a Jihudirangko Kristian 
pil-atanichi wak be*enni damko bariataha. 

Lor : Anga uani gimin a-songna nambate aganchakgen, 

angisim me-chikko nang-ni oko dongatana bate; Moor me-chik 
nang-oniko oko keengjok, Launcelot. 

Laun : Moor me-chiknija-panga-selong-aniandugaa;indibaua me-chik 
kakketgipa ong-jaode, indide ua me-chik angni chanchianan 
batpilake. 

Lor : Goka sakantian mairongpile katta saljujae rona changa! 

Anga chanchia gisikni nambatgipa gunan jripatako man-gen, aro 
agangrikani pilakoba png-gija do'sikrangosan mittelna kraani 
ong-gen. Napang^o, afo meatamko song-na uamangko aganbo. 

Laun : Uko dakaha, gitel, uamangoba ok donga. 


Lor : Namgipa gitcl! Maidakgipa ku*sik sramgipa naara! 

Indide uamangko aganbo meatamko tarina. 

Laun : Ukoba dakmanjok, gitel, pindapnasan nangaijok. 

Lor : Indide na a a pindapgenma? 

Laun : Ong ja, gitel, anga kamtangko uia. 

Lor : Aroba jegrikani dongkua! Na a a rang-san nang*ni sramgipa gisikni 
chimonggiminko mesoktokgenma? Anga nang*ko mol*mola, 
ramram mandeni ramram miksonganiko uibo; nang*ni 
ripengrangona re-angbo, tableo andapchina aganbo, cha aniko 
on*china aro chingaba meatamna napanggen. 

Laun : Tablena, gitel, una da-on cha-ani on -gen; aro chaaniko pindapgen; 
na a simangni cha*na napani nasimangni ska gita aro ka a tongni 
obosta gita ong*gen. 

( ongkatanga ) 

Lor : O, namgipa seokgimin kattarang, maikai uarang tik ong-a! 

Ua jada maikai gisiko namgipa kattafrangko chimongaha; 
Banga jadarang jean nambata gadango donga, 

Ua gitan gamchatgipa kattarangko chimonga, indiba katta 
Man jae ortoko gimaata. Maikai na a a donga, Jessica? 

Aro da a o, ka a sara, nang a ni chanchianiko aganbo, 

Maikai namnika, gitel Bassanioni jikko? 


Jes : Agangnina bata. Ian tik ong a bata 

Gitel Bassanio namgipa janggi tanganiko tangna, 

Maina uni jikgipao mane pattianiko, 

Ua salgini ansenganiko man*a ia a*gilsako; 

Aro a a gilsako ua krajaode uko man*na, 

Ua maming saloba reangjawa salgiona; 

Maina salgio sakgni isolrang dakode sussaniko, 

Aro sakgni me a chikrangko donode man a na susagrikanio, 

Aro saksagipa Portia ongode, maiba gipin nanggen dongchapna 
Gipin baksa ra a chapna; maina a*gilsak ka-namgija 
Uni apsanko man*pakuja. 

Lor : Indakgipa segipakon 

Uni jikgipa ong-a gitan na*aba man*aha angkon. 

Jes : Ongja, uani giminba angni chanchianiko sing bo. 

Lor : Da on dakgen; skang meatam cha na re-chengbo. 

Jes : Ongja, ango ok dongengon nang-ko de-mitteina on-bo. 

Lor : Ong ja, nang-ko mol*mola, cha-mitingo aganna donbo; 

Unon gipin kattarang baksa na-a jekoba aganbo, 

Anga hojom ka*gen uko. 

Jes : Atcha, anga nang-na rongtale agangen. 

( ongkatanga ) 

•••• 


64 



DAKMESOKANI- IV 
MESOKANI - 1 
Venice ( Kachari ) 

( Duke, Dal-gipa manderang, Antonio, Bassanio, Gratiano, 

SALERIO ARO G1PINRANG NAPBAA ) 

Duke : Antonio iano dongama? 

Ant : Oe, donga. 

Duke : Anga nang-na duk ong-a; na*a warachakna re-baa 
Ka-tong rakgipa bobilko, mandena kragijagipa, 

Kasachakani grigipa, ontisaba ka-sachakani donggijagipa. 

Ant : Anga kaaaha, 

Na*a komiatna jotton ka-beaha 

Uni rakdataniko; indiba ua on-tisaba gongdoljani gimin 

Aro niamni bilrangchi angko naljokna amjawani gimin 

Mikbuani jakoniko, anga an-chakgen uni ka*onangani 

Aro anga amgen chakchikna jrip donganichi 

Uni onai dakani aro nisina skani. 

Duke : Saksa re*ange Jihudiko kachariona rimebo. 

Sal : Ua do-gacholon donga; ua rebajok, angni gitel. 

( Shy lock napbaa ) 

Duke: Biap on*bo, ua chingni mikkango chadengchina. 

Shylock, a-gilsakan chanchia aro angaba chanchia 
Na-a ia miknenganiko dakmikenga, 
la kamni bon-karngipa kontaona; unikoa, 

Nang-ni ka-sachakani aro gisik pil-aniko 
Mesokgen ine chanchia, 

Nang*ni ka-saninggija gita nikgipa kamna 
Bate ong-gen aiao inmangipa; 

Na-a dao sastiko dabiengoba, 

Jean ia badinggipani poundsa be en ong-a, 

Na*a dabianiko watasan ong-aijawa, 

Indiba, mandeni namani arc ka-saanichi 
Ka-sachake niani uni gimaanirangko, 

Jerangan uni janggilo cha-gaptokaha- 
Man*e chagipa badinggipako sinjetna chu-onga, 

Aro uni obostana kanamgija Turk aro Tartaroniko, 

Jemangan uikuja rinokgipa bewalrangko. 

Jihudi, chinga pilakan nichaka rinokgipa aganchakaniko. 

Shy : Anga nang-na aganaha angni miksongako, 

Rongtalgipa Neng-takani Salko rim*e mikchetako 
Groko segrikani gita chu-sokaniko manna. 

Na-a jechakode uko, kenchakani ga-akdapchina, 

Nang-ni bilni aro a* song jakgitelani kosako. 

Maina uko seoka sing*naba donga angko 
Hajal gittam ducatrangko ra*gija. 

Soenggipa poundsa be-enkosa ama. Anga aganchakjawa una, 
Agangen uan angni gisikni mejekanisa- 
Ia aganchakani ong-jokma? 

Mese mangsa ang’ nokna namgijako dakode 
Aro anga hajal chikldng ducatrangko on a ode 
Uko bisi on*e nisina? Ian nang-na aganchakama? 

Mitam manderang ku-anggipa wakko namnikja; 

Mitamrang menggoko nikode kaonanga; 

Aro mitamrang man-ode gingkolo mosokni ku rangko, 
Chakchikna amja a-pal bisa re-na skako. 

Maina skani, nokgipa obostani gita geeta 

Uni mikchaa ba mitchia gita. Da-o aganchakanina; 

Pangrakgipa ja-pang gri talatna gita, 

Ua maina ku-anggipa wakko chakna amja; 

Ua maina, sontola nokna nanggipa menggoko; 

Aro maina kimilni ba-rao chu kopa mosokko, 

Jegalna man-gijagipa kratcha-anina bamgopna nanga 
An-tangan saknagipa ong-e gipinko saknaatna; 

Uandake anga maming ja-pangko on-na man-ja, on-aba on-ja, 
Ning-tue ja-dil su-kamgipa mitchianina agre aro namnikgijani 
Antoniona, mitchianisa gimagni dabianiko dakata. 

Ia aganchakaniko chu-ongnikama? 

Bas : Ian aganchakani ong-ja, ka*saani grigipa me-asa, 

Nang’ ka-saninggijani ja-pangko pindapna. 

Shy : Angni aganchakanichi nang-ko kusi ong-atna 
Anga kabingako man*ja. 

Bas : Antangtangni namnikgija mandeko pilak manderangan 
so'otama? 

Shy : An tangni so otna sikgijagipako mandea mitchiama? 

Bas : Abachengode namgijaantian mitchia ong-ja. 

Shy : Mai, an*tangko changgni chipu suatna skama? 

Ant : Anga molmola, na*a Jihudi baksa jegrikenga ine uibo. 
Chadenge sagal rikamo nambata nang na 
OngTongana bate chipakkorerang chadojachina beng-na; 
Namkugen nang-na jerana se*elko, 

Maina grapata bisatangna mes bimako; 

Abrini changrogipa silongket bolrangko beng-bo, 

Uarangni kamberang gam atgija dakna mojingjengo 
Jensalo uarang salgini balwachi moatako man-a. 

Na*a maiba rakgipa kamko mankugen dakna 
Rakbtgipa kamko dakan altuabata, 

Jihudini ka tongko nom atna jotton ka ana. 

Uni gimin, anga mol mola, 

On a dapaniko daknabe, nangja cholrangko am*dapna, 

Indiba kan*dikgipa aro tongtong dakanichisa 
Bichal dakchina aro Jihudi uni skako man china. 

Bas : Nang ni hajal gittam ducatrangna iakae hajal dole. 

Shy : Hajal dok ducatrangni ducatpraka 

Bakdok dake, baksaan ducatsa ongoba, 

Ra*jawa anga uarangko; ku-chakgiminkosa nanga. 

Duke : Na-a maikai ka sachakanina ka donga, gipinna uko on-gija? 

Shy : Mai bichalna anga kengen dakgija maming namgijako? 
Na-simango bregimin nokkolrang donga, 

Jemangan nangni gadarang, achakrang aro kotchorrang gita, 
Na-a uamangko ongipa aro nokkolni kamrangna jakkala, 

Maina na-a uamangko breaha; anga nang-na agangenma 
‘Uamangko jakgitel watbo, bia ka-atbo, 

Nang-ni man-rikgnigipa dedrangna 

Maina bojarangchi dingolata 

Uamangko? Uamangni palangrangkoba 

Nang’ pal gitan so-opatbo, aro uamangni kusikkoba 

Namgipa chaanichi su-uatbo’; aganchakgen na-a: 

‘Nokkolrang chingnisa.’ Angaba indaken aganchaka: 

Poundsa be-enko jekon anga uoniko dabia, 

Dam rake breaha, ua angnin, anga uko man-na nanga. 

Na-a uko jechakode, kratcha-beani nang-ni niamni! 

Veniceni ge-etanirango maming bil dongjawa. 

Anga kakket bichalko am-a; aganchakho; anga uko mnn-genma? 

Duke : Angni bil gita bon-atna man-a ia kajiako anga, 

Bellario uibegipa ukil saksa, 

Jekon anga okamataha iako bichal kachina, 

Da-alo rebajaode ianona ua. 

Sal : Angni gitel, a-palo saksa kabor ra-timgipa 
Ukilni chittirangko ra-e dongenga 
Da-osan Paduaoni rebaaha. 

Duke : Chittirangko ra-babo; ua kobor ra-timgipako okamatbo. 

Bas : Nama ka-dongani, Antonio! Ka*dongani dongkua! 

Jihudi angni be-en y anxhi, greng aro pilakkon rachina, 

Angni a-sel nang-ni an-chi totsako na-a gimaatna skangba. 

Ant : Anga dolo mangsa rok gnanggipa mes ong-a, 

Sina krabatgipa; bite bilgribatgipa 
A-aona gaakchenga, on-bo angko indakna. 

Na-a nambatako dakna man-jawa, Bassanio, 

Tangkue seaniko dakana bate angni gopramo. 

( Nerissa mc a bi sa gita gane aro ukilni kerani dake napbaa ) 

Duke : Na-a Pfeduaoni, Belariooni re-baama? 

Ner : Minggnionin, angni gitel. Bellario nang-na salam on-ata. 

( chittiko on-a ) 

Bas : Nang-ni churiko maina bimchipe wil enga? 

Shy : Ua mamingba grigipaoniko man-gniko rapakna. 

Gra : Nang-ni ja-pa ki tiko ong-ja, 

Nang-ni janggi silchio, ka-grakjihudi, 

Na-a nang-ni churiko wil*enga; indiba je silba matjawa 
Ong-ja pasi on-timgipani ruaba, susana sramani adhako 
Nang-ni matsramgipa mikbuanini. 

Bianirangba nang-o napjawama? 

Shy : Dongja nang-ni uiani ning-o mamingko dakna. 

Gra : O, sao man-china, an-pilani gisik grigipa achak! 

Nang ni janggiko nisina niam pe-china. 

Na*a angni beberaanikon bingbangatnasia, 

Pythagorasni kattakon ra-chakpana, 

Chong-motan matburingni janggipnapea ina 
Mandeni be-en bimango. Nang-ni achakni gisika 
Seelnisachim, jekon mande so-otana pasi on-aha, 

Uni namgija janggi silchi pasi on-ani boloni kataha, 

Aro sao man-gipa nang-mani oko nang-ni skanirang 
Se-el gita chikrakgipa, an-china ka-oksigipa, 

Okkrigipa aro cha-na nalgipa onga. 

Shy : Nang* betbetachi segrikanio mohor su giminko 
Man-jaskal ra-galna, 

Rake aganachi nang-ni rang-sitani ramakosa saknaata. 

Nang* uianiko namatbo, pante namgipa, ong-jaode gaakgen ua, 
Taripilna man-gijaona. Anga niamo chadenga. 

Duke : Bellario ia chittio saksa dambe aro skia man-gipa ukilko Namgipa 
sakkiko on-e watataha bichal kana anching kachario. 

Uara bao da-o? 

Ner : Ua sambaon dongenga 

Na*a una hukum on-genma ine, nang-ni aganchakanina. 

Duke : Kusi ongbeen on-a. Na-simangoni sakgittam sakbri 
Re-angbo, ia biapona uko rimbabo manderae. 

Indakmidngo kachari Bellarioni chittiko knagen. 

Kerani : ( poraia ) Mande raako man-gipa, 

Nang-na iachi uiatenga, nang-ni 

chittko mansoani somoeo anga sabeenga; indiba nang-ni 
mande sokbaani tik somoeon Romeni saksa dambe ukil ang’ 
baksa dongengachim; uni biming Balthazar ong-a. 

Anga una Jihudi aro badinggipa Antonioni gisepo 
jegrikani japangko agane on* aha; chinga bang-a ki-tap- 
rangko niaha; angni chanchianikoba una aganaha, jekon uni 
uigiminchi namdapataha- jeni uibeanikon anga chu*onge 
aganna amja aro nang-ni molmolaniko angni pal ua gapat- 
skagen. Anga nang-ko mol-mola uni bilsi komiani uko mande 
ra anio komiatani ongjachina, maina anga indita dambe bimango 
brigimin sko donggipako daodipet uilcuja. 

Anga uko nang-ni ka-sae rimchaksoanina kraaniko sakki on-a, 
jeni bichal ka-anian uko de-mittelaniko nambate parakgen. 

{Balthazar dake ukilni gandingko gone, Portia napbaa ) 

Duke : Skia man-begipa Belario maiko seata na-simang knaaha. 

Aro anga chanchia ian ua ukil re-baa. 

Salam. Na*a budepa Bellariooni re*baama? 

Por : Anga uonin re-baa, angni gitel. 

Dike : Nang-ko rimchaksoa; nang-ni biapko ra-bo. 

Na-a jegrikaniko name ma-siahama 
Jean ia mokordomako kachariona ra-baa? 

Por : Anga rongtalen agane on-ako man-aha. 

Badian badinggipa aro badian Jihudia? 

Duke : Antonio aro budepa Shylock, sakgnian chadengbo. 

Por : Nang-ni biminga Shylock ong-ama? 

Shy : Shylock angni biming ong*a. 

Por : Ong rongbewal ong ja nang ni mokordoma ka-a; 

Indiba indakgipa niamo uko donaha 
Jekon Veniceni niamchi warachakna amjawa. 

Na-a kenchakanini ning-o ong a, ong-jama? (Antoniona) 

Ant : Oe, ua indaken agana. 

Por : See on-aniko naa ku chakama? 

Ant : Anga ku-chaka. 

Por : Indide Jihudi ka-sachakna nanga. 

Shy : Mai draatanio anga dakna nanga? Aganboching angna. 

Por : Ka-sachakani gun draatako man-ja; 

Ua rinokgipa mikka gita salgioni gaaka 
Ka maogipa biapni kosako. Ua changgni pattia: 

Ua on-gipako pattia aro ra*chakgipakoba pattia. 
Bilakbatgiparango bilakbata ua; 

Singhasonni dal'gipa raj ana, mukutna baten ua krabata; 
Uni gobdik a gilsakni bilni bilakako mesoka, 

Jeon kenmanpile aiao inmanani aro mikkim re chapa, 
Jeon rajarangna kenani aro misilani dongkama; 

Indiba ka-sachakani, rajani gol-dikni bilni kosako ong*a, 
Uan rajarangni ka tongo donga, 

Uan Isol antangni gunba ong*a; 

Aro a-sakni bil Isolni gitan ong-nasia 
Ka a sachakani kakket dakaniko su-uaton. Unigimin, Jihudi, 
Kakket dakaniko na-a dabioba, iako chanchibo- 
Kakket dakanichi an-chingoni saksaba, 

Jokataniko man-jawa; an-ching ka*sachakaniko bi-a, 

Aro ua apsan bi*anian skia an-chingko dakna 
Ka-sachakani kamrangko. Anga indita bang-e aganha, 
Kakketna nang-ni bi-aniko nomatnasa, 

Jekon na-a watjaode, Veniceni kachari rakgipa 
Badinggipako sasdna rai on-na nanga. 

Shy : Angni kamrang angni skoo! Anga bi a niamko, 

Sastiko aro ku-chake segiminko chu-sokataniko. 

Por : Ua tangkako on pilna man-jama? 

Bas : Man-a; iakai anga kachariounajoma dona; 

Oe, ua tangkani changgniko; 

Chuongnikjaode uko, 

Anga on*na kuchaka uni chang chikkingko, 

Angni jakrangko, skoko, aro ka-tongko on-kanga; 

Iaba chu-ongkujaode, ua ong-na nanga 
Mildbuani kakketko ama. Aro anga mol-mola, 

Changsa sakselbo niamko nang-ni bilo; 

Ontisa namgijachi dakna mingsa dal*a kakketko, 

Aro bamatna ka-saninggijagipa saitanni skaniko. 

Por : Ua ongna manjawa; Veniceo bil dongja, 

Songkamgimin niamko dingtangatna; 

Uko serikgen mikkangchi dilna mesokani gita, 

Aro ua apsan mesokanichin gualani bang a 
Chanapgen a*songona; uan ong na man ja. 

Shy : Daniel bichalna re-baaha! Oe, Daniel saksa! 

O gisik seng-gipa chadambe bichal ka-gipa, 

Anga nang'ko de*mittela! 

Por : Anga mol-mola, segrikaniko angna nina on-bo. 

Shy : Iakai, mandera ako man-gipa ukil, iakai. 

Por : Shylock, nangni tangkana changgittam bate nang-na on-enga. 

Shy : Mikchetani, mikchetani! Salgio angni mikchetani donga, 
Angni janggini kosako anga tol-e mikchetgenma? 

Ong-ja, Venicenaba indake dakjawa. 

Por : Mai, ia segrikani gitade an*chakna nangaia; 

Aro iachin niamo Jihudi dabina man-a, 

Ua an-tang rabakna poundsa be*enko, 

Badinggipani kan*chokha sepangbatgipako. Ka-sachakbo, 

Nang-ni tangkani changgitamko ra-bo; 

Segrikaniko chitna on-bo. 

Shy : Segrikani gita uko dakmanahaosa. 

Indake nika na*a kakketgipa bichal ka-gipa ong-a. 

Na-a niamko uia; nang-ni niamko ku-pretani 
Tik ong-chongmota; anga niamo nang-ko dabia, 

Jeon na-a krabegipa mangrakatgipa krong ong-a; 

Bichal ka-angbo. Janggitangchi anga mikcheta, 

Mandeni sreo maming bil dongja 

Angko dingtangatna. Anga segrikanikon dabia. 

Ant : Kusi ong-been anga kachariko mol*mola raiko on-china. 

Por : Atcha, indakode, indaken ong-china: 

Na-a nang-ni ka-bakko taribo uni churina. 

Shy : O namgipa bichal ka-gipa! Namsranggipa chadambe! 

Por : Niamni miksongani aro chu-sokani 

Sastiming nangchapa, 

Jean kuchake see on-anio gro ong-a. 

Shy : Ian kakket ong*a. O seng-gipa aro bebegipa bichal ka-gipa, 
Nang-ni mikkang bimangna bate na*a baditan bribata! 

Por : Uni gimin, nang-ni ka-bakko oprakbo. 

Shy : Oe, uni chelko- 

Segrikanio indake agana; ongjama, namgipa bichal ka-gipa? 
‘Uni kanchokna sepangbatgipako'; 

Uarang ong-a, chong-mot kattarang. 

Por : Indaken ong*a. Uni be*enko tona tochakanirang dongama? 

Shy : Uarangko tarie donenga. 

Por : Sangipa sambao dongna nanga, nang-ni koroschi 

Uni pariko kochipna, ong-jaode ua sigen an-chi pakachi. 

Shy : Segrikanio iako janapama? 

Por : Uko parakc janapja, indiba parakjaoba mai? 

Na*a kasae uko dakode name. 

Shy : Anga uko nikja; segrikanio ua dongja. 

Por : Badinggipa, nang-o maiba aganani gnangma? 

Ant : On-titisan: ka*donganichi an tangko tarisoaha. 

Nang-ni jakko on-bo, Bassanio; salam. 

Anga nang-ni gimin duko ga-akaha ine duk man-nabe, 

Maina Rasong iano mesoka Ka saaniko 

Uni bewalna bate. Ian basakoba uni dakani ong-a, 

Rasong gri mandeko gam gimaani ja-mano ona tangrikkuna, 
Mikkol tu-gimin mikronchi aro skemgipa mikkingchi nina 
Somoeko kangal ong-ani; indakgiparangchi ruute saknaaniko 
Ua angko den-sota. 

Nang-ni namgipa jikgipana angni gimin aganbo; 

Una aganbo Antonioni siani bewalko; 

Aganbo nang-na badita ka-saachim; siahaoba namesa aganbo; 
Agantokmano bichal ka-china aganbo, 

Bassaniona ka-sagipa ripeng dongama changsao. 

Duk man-nabe gimaatgen ine nang-ni ripengko, 

Duk ong-ja ua chotana nang-ni groko; 

Maina Jihudi ning-tue den-bakode 

Ang* ka-tong gimikchi ruutgijan chotgen ukode. 

Bas : Antonio, anga saksa jikko bia ka-aha, 

Jekon anga an-tangni janggina bate ka-sabata; 

Indiba angni janggi, angni jik aro a-gilsak gimikba 
Nang-ni janggina bate angna gamchatbatja; 

Anga pilakkon gimaatgenchim, pilakkon boli on-e 
la diaboloniko nang*ko jokatna man-ode. 

Por : Nang-ni jikgipa nang-na mittelaniko on-jawa, 

Ua sepango dongode ia ku* chakaniko knana. 

Gra : Angoba saksa jikgipa donga jenan anga mikcheta anga kasaa; 
Anga uko salgio ong atna ska, jedakode man -gen ua 
Saoba bilakgipako molmole ia achak Jihudiko dingtangatna. 

Ner : Nang-jik dongjaesa ia nang-ni ku-chakani nama; 

Ong-jaode ua skani nokdang tom-tomatjawa. 

Shy : ( antangna ) Iarangan Kristian segiparang ong*a! 

Ango saksa demechik donga 
Barrabasni ma-kringoni ong-onchim 
Uni segipa, Kristianna bate! 

An-ching somoeko gimaatenga; 

Rai on-aniko dakchina anga mol-mola. 

Por : Ua badinggipani poundsa be-en nang-nin ong-a. 

Kachari uko on-a aro niamba on-a. 

Shy : Kakket chong-mot bichal ka-gipa! 

Por : Aro na*a ua be-enko uni chelbrakoniko rawakna nanga. 

Niam uko on*a aro kachariba uko on*a. 

Shy : Skia man*begipa bichal ka-gipa! Rai on-ani! Re babo, taribo. 

Por : Sengkubo on-tisa; minggipin dongkuenga. 

Ia segrikani an-chi tottaksakoba nang-na on*ja. 

Kattarang rongtale mesoka, 'poundsa been . 

Nang-ni segrikani gita ra*bo, nang-ni poundsa be-enko ra-bo; 
Indiba, den-bakao, ong-atode na-a 
Kristian an-chiko totsa, nang-ni a-arang aro bosturang 
Veniceni niam gita a-songna korok ong-skaa. 

Gra : O kakketgipa bichal ka-gipa! Nibojihudi. 

O skia man-gipa bichal ka-gipa! 

Shy : Uan niam ong-ama? 

Por : Na-a an-tangan niamko nikgen; 

Maina jedake na-a kakket dakaniko am*a, 

Nang-ni skana baten kakket dakaniko man-nasia. 

Gra : O uibegipa bichal ka-gipa! 

Nibo, Jihudi. Bichal ka-gipa uibegipa! 

Shy : Indide on-gimin tangkakon ra-gnok: 

Seanina changgittam bate on bojok: 

Aro Kristi anko re*angna watbojok. 

Bas : Ha, iakai tangka. 

Por : Kasne! 

Jihudi kakket dakaniko man -gen. 

Ka sne! Skelani dongja. 

Ua mamingkoba man-jawa indiba raikosa. 

Gra : O Jihudi! kakketgipa bichal ka-gipa, uibegipa bichal ka-gipa! 

Por : Uni gimin, taribo be-enko rabakna. 

An-chi ong-atnabe, ba rabaknabe komie ba bateba, 

Indiba be-en dk poundsakosan; ratode bate 
Ba komie poundsana - on-tisasan ong-aioba 
Ra-gimike pilakko ritchengato ba jriatoba 
Bak kolgrikni baksachiba 

Chonbatgipa toanini; ba tochakani chongpengoba 
Kniding dingsani gitaba 

Na-a sigen, aro nang-ni gamko korokgen asongna. 

Gra : Gnigipa Daniel, Daniel saksa, Jihudi! 

Bebe ra-gijagipa, nang-ko da-o changkichono rim-nangjok. 

Por : Jihudi maina dontonga? Nang-na ongiminko ra-bo. 

Shy : Angni tangka ma*ako on-bo aro angko re*na watbo. 

Bas : Anga nang-na tarie donenga; iakai ua. 

Por : Ua uko kachario parake jechakaha; 

Kakket dakaniko aro see on-giminkosan ua da-o man-a. 

Gra : Anga agankua, Daniel saksa, gnigipa Daniel! 

Anga nang-ko mittela, Jihudi, ua kattako skianina. 

Shy : Diabol una namaniko on-china! 

Anga jegrikchajawaha. 

Por : Sengkubo, Jihudi, 

Niam nang-ko gipin rim-ani dongkua. 

Veniceni niamo ia donani donga, 

Agittal mandeni kosako kakket sakkiko man-ode 
Tongtong ba gipin cholchi jotton ka-ode 
Songpanggipa mandeni janggiko nisina ine, 

Ua mande jeni kosako indake cholko daka, 

Uni gamni adhako man-a; aro gipin adha 
A-songni Tangka Rongdikona re-baa; 

Aro dos dakgipani janggia pangchaka 
Dukeni ka-sachakaniosa, gipinni ku-rango ong-ja. 

Indakgipa obostarango, na-a da-o chadenga; 

Maina ian ong kata parake bichal ka-mitingo 
Tongtong ba gipin cholchiba, 

Cholko dakaha nisina janggiko 
Dos grigipani; aro na a a man-aha, 

Angni parakgipa kenchakanirangko. 

Uni gimin, ja-slcu dipanbo, 

Aro ka-sachakaniko bi-bo, Dukeoniko. 

Gra : Bi-bo na-a hukumko an-tangko kae sina; 

Indiba, nang-ni gamko on na nanganichi a-songna, 

Damna tangka dongjanaba donga dingsa buduni; 

Uni gimin na-a kae sibo a-songni koroschi. 

Duke : Na-a chingni gisikni dingtanggrikako nikchina, 

Nang-ni bi-na skangan nang-ni janggina on a kema. 

Nang*ni gamni adhade Antonioni ong-a; 

Gipin adhade a-songni ong-a, 

Jekon bamanichi jorimanaona pil-atna man-a. 

Por : Oe, asongna; Antoniona ong-ja. 

Shy : Angni janggi aro pilakkon ra-bo, ka-nabe kema. 

Na-a angni nokkon grua jensalo mongsonggipa krongko ra-gala 
Jean angni nokko mangrakata; angni janggikoba ra a, 

Jensalo na*a angni tangani cholko ra*a. 

Por : Antonio, na-a una mai ka-sachakaniko on*na man*a? 

Gra : Kae sina damgri budukosa; maming gipin on ani dongja! 

Ant : Ang gitel Duke aro kacharini manderang namnikode 
Uni gamni adhana jorimana ra-ako watna; 

Anga chu-ongnika, gipin adhako chimonge done uko onna 

Uni simano saksa mandena 

Jean uni demechikko mejasan cha-uaha- 

Ia on-ania minggnio pangchaka; ia ka-sae dakanina, 

Ua baldbakan Kristian ong-china; 

Minggipin ua on*aniko see donangchina, 

Ia kachario, siao uni badita donga 
Uni chawari Lorenzo aro demechikna. 

Duke : Ua iako dakna nanga, ongjaode ra-pilgen anga 
Kema on-giminko, jeko iano aganparakaha. 

Por : Na*a chu*ongnikama, Jihudi? Na*a maiko agana? 

Shy : Anga chu-ongnika. 

Por : Kerani, on aniko serikaniko dakbo. 

Shy : Anga mol-mola, angko ianoni re*angna on-bo; 

Anga sabaenga; ua seaniko nokona watatbo, 

Anga soi ka-gen uno. 

Duke : Re angbo; indiba uako dakbo. 

Gra : Napbolon nanggen na a a sakgni pagiterangko; 

Anga bichal ka-gipa ong-ode, nangdapgenchim sakchikkingko 
Paso on-ramona rimbana, napbolatramona ong-ja. 

( Shylock ong katanga ) 


Duke : Anga mol-mola, meatam cha-rimna. 

Por : Anga nang ni kema ka-aniko bi*a; 

Ia walon Paduachi re-na nanga, 

Aro da a on re-chakatode nama. 

Duke : Anga duk ong a, nang ni jakgrokani chol on-ja. 

Antonio, ia dal-gipa mandena chu'onga tangkako on-bo, 

Maina angni nika gita na*a una bang-en gro nanga. 

( Duke , dal'gipa manderang aro gipin manderang ong-katanga ) 

Bas : Mandera-ako man-na krabegipa, anga aro angni ripeng 
Nangni gisik seng-achi chinga da-alo watako man-aha 
Jrimbegipa sastioni; uni palo 
Jihudina on*gnigipa hajalgittam ducatko, 

Kusi ong-been nang*ni ka-saanina on-a. 

Ant : Aro pilakni kosako ong-e donggen gro nanggipa 
Ka-saanio aro kamo pangnajolna. 

Por : Chu-onge on ako man-aha, jean chu-ongnikako man-aha, 

Aro nang-ko jokatanichi anga chu-ongnikaniko man-aha, 

Ianon anga an-tangko chu-onge man-aha ine chanchia. 

Angni gisik maming saloba tangkana rikja. 

Anga mol-mola, grongtaio angko uibo; 

Nang-na namchina; anga re-gnok da-o, 

Bas : Ka-sara gitel, anga nagn-ko ra*atna jotton ka-kua; 

Chingko gisik ra a na gita maikobade ra-pabo, anga mol-mola, 
Dam gita ong-gija. Angna minggniko on-pabo, 

Jechaknabe aro angko kema ka-pabo. 

Por : Na-a angko raken draenga, uni gimin anga ku-chaka. 

( Antoniona ) Nang-ni jak ding-atna gananirangko 
Anga nang’ pal ganna. 

( Bassaniona ) Nang-ni ka-saanina, ia jakstemko ra-na. 

Jakko sale katnabe; mamingkoba ra-dapjawa, 

Aro ka-saanio na-a iako angna jechakjawa. 

Bas : Iajakstem, namgipa gitel, dam bang-ani ong-ja; 

Anga uko nang-na on-e an-tangko kratcha-atjawa. 

Por : I ana agre anga maming gipinko ra-jawa; 

Aro da-o anga uko namnika ine chanchia. 

Bas : Uni gamchatanina batkale maiba uo pangchaka. 

Veniceo dam rakbatgipa jakstemkon on-gen nang*na, 

Aro uko am-gen aganprakachisa; 

Iakode, anga molmola, ka-pabo kema. 

Por : Anga uia, na-a jaksrama on-anirango; 

Skanggipa na*a angko bi-amna skia, aro da-ora, anga chanchia, 
Maikai bi-amgipana aganchakna nanga. 

Bas : Gitel, ia jakstemko angni jikgipa on-aha; 

Ganatmitingo ua angko mikchetataha, 

Anga uko paljana, on-jana ba gimaatjana. 

Por : Ia pa-sikaniko, on-aoni jokna bang-a manderangan agana. 

Aro pagli ong-jaode nang-ni jikgipa, 

Aro uiode baditana ia jakstemko man-na anga kraaha, 

Ua jechake bobil dakjawa pangnana, 

Uko angna on-anina. Atcha, tom-tomani nang' baksa ong-china. 

( Portia aro Nertssa ong'katanga ) 

Ant : Angni gitel Bassanio, jakstemko on-atbo y 
Uni man-na kraani aro angni ka-saani, 

Gamchatbatchina ge-etanina nang’jikni. 

Bas : Re-angbo, Gratiano, uko srapna rikangbo; 

Ia jakstemko on-bo, aro uko man-ode rimbabo, 

Antonioni nokona. Re-angbo, skelbo. 

( Gratiano ongkatanga ) 


Re-na da-on na-a aro angaba uchina; 

Aro an-ching sakgnian knal pringo 
Belmontchi re-gen. Re-babo, Antonio. 

( ong katanga ) 

•••• 

MESOKANI-II 


Venice : Sorok 

( Portia aro nerissa napbaa ) 

Pro : Jihudini nokko sandie, on-bo seaniko ia, 

Uko iano soi kaatbo; ia walon an-ching re-na, 

An-ching segiparangna skangan nokona sokna. 

Lorenzo namnikbegen ia seaniko. 

( Gratiano napbaa ) 


Gra : Namgipa gitel, nambejok srapea nang-ko, 

Angni gitel Bassanio, ning-tue chanchimano, 

On-ataha nang-na ia jakstemko, 

Aro mol-molata dongpachina meatam cha-anio. 

Por : Uan ong-na man-jawa. 

Uni jakstemko ra-a mittelbean baksa, 

Indake, nang-ko mol-mola, una aganbo; 

Aroba, angni pantena Shylockni nokko mesokbo. 

Gra : Anga uko dakgen. 

Ner : Gitel, anga nang’ baksa agangrikna ska. 

( Portiachi anpile kirmisichi ) 

Angni segipani jakstemko man-genma 
Jotton ka*e nina, 

Jekon pangnan rakkichina anga mikchetataha. 

Por : ( Nerissana ) Na-a man-naba donga, anga ka-donga. 

An-ching knagen mikchetako, 

Me-asarangna on*aha ine uamang jakstemrangko; 

Indiba an-ching uamangna bamjana aro mikchetbatna. 

( Gam-e ) Skele re-angbo, na-a uia anga bano senga. 

Ner : Re-babo, namgipa gitel, na-a angko ua nokona dilgenma? 

( ongkatanga ) 

•••• 

DAKMESOKANI-V 


MESOKANI-I 

( Belmont : Portiani nokmikkango pulni bari ) 

( Lorenzo aro Jessica napbaa ) 

Lor : Jajong teng-bea. Iandakgipa walo, 

Jensalo ka a singipa balwa lordima bolrangko, 

Aro uamang on'tisaba gam-atjaha - indaka walo, 

Anga chanchia, Troilus gadoaha Troyni guareko, 

Jeon Cressida tuengachim ua walo. 

Jes : Indaka walo Thisby re anga kene, salmrake ripamchiko, 
Aro nikaha singhona skang uni jagringko, 

Aro katangaha kenjagoke gisiko. 

Lor : Indaka walo, 

Dido chadengaha jakbite willow cheksiko, 

Tomtomgija sagal rikamo, kasatangko jakjipaha 
Rebataichina Carthageona. 

Jes : Indaka walo, 

Medea muni nangatgipa samrangko chimongaha, 

Jean budepa Aesonko pante pilataha. 

Lor : Indaka walo, 

Jessica nokma Jihudioni sruk katangaha, 

Koros ka-rakgipa ka-satang baksa 
Veniceoni Belmontona. 

Jes : Indaka walo, 

Pante Lorenzp una namen kasaa ine mikchetaha, 
Kakket ong*na mikchete uni ka # tongko cha*uaha, 

Aro kakket mikchetani dongja mingsaba. 

Lor : Indaka walo, 

Nitogipa Jessica, kunamgija jik gita, 

Uni ka-sagipako solaha, aro ua uko kema ka-aha. 

Jes : Anga walni gimin nang-na bate agangenchim, 

Rebajaode pilakba; 

Indibay knatimbo, mandeni ja-birangko knaa. 

( Stephana napbaa ) 

Lor : Sawa gong-rake re-baa walni jripjrangao? 

Step : Saksa ripeng. 

Lor : Ripeng! Mai ripeng? Nang-ni biming mai, 

Anga mol-mola, ripeng? 

Step : Stephano angni biming, aro anga kattako ra-baa, 

Angni nokgipa seng*qj skangan, 

Belmontona sokgen; ua niroroenga, 

Rongtalgipa biaprangko, jeon ua ja-sku dipane bia, 

Kusi ong-gipa bia ka*ani salrangna. 

Lor : Un baksa sawa nrbaa? 

Step : Pilgkba dongja, rongtalgipa toromi mandena agre 
Aro ukb dakchakgipa me-chik. ^ 

Anga mol-mola, angni gitel re-blkujama? 

Lor : Ua re-bakyya, aro uoniko maming uiataniko man-kuja. 

Indiba an-ching napna, anga nang-ko mol-mola, Jessica, 

Hai an-ching nokni nokgipako rimchaksona tarina. 

( Launcelot napbaa ) 

Laun : Oi, Oi! Oi, Oi! 

Lor : Sawa okamenga? 

Laun : Oi, na*a gitel Lorenzoko nikama ? 

Gitel Lorenzo! Oi, Oi ! 

Lor : Oichanabejok. Iakae! 

Laun : Oi, bano, bano? 

Lor : Iano ! 

Laun : Una aganbo, kobor ra-bagipa angni nokgipaoni re*baa. 

Uo nama kdborrang bang-a, angni nokgipa 
Seng-na skangan sokgen ianona. 

( ong'katanga ) 


Lot : Namgipa janggi, napnajok, uamangni re baaniko sengsona. 
Indiba, maina anxhing napna nanga? 

Angni ripeng Stephano, ang mol-mola, 

Nokningo aganebo, nokmechik sokbaenga; 

Aro git ring'giparangko rimbabo a-palona. 

( Stephano ong’katanga ) 
Maikai nitoa jajongni teng*a ia a-solsolo! 

Iano anxhing asonggen aro ring*aniko 
AnxhingHi nachikkolrango napatgen; 

Rinokgipa jripjrangani aro walara 
Knatogipa rinokgipa ring-anina kraa. 

Jessica, asongbo. Niatbo salgip, 

Sikdape ching-gipa sonani chongipa bakrangko; 

Chonbatgipa salgini askiba jekon na*a nika, 

Uni re a ao ring*a sa-gre gita. 

Ring-enga sa*gre - bi-sarangna; 

Sigija janggirango donga indakgipa nangrimani, 

Indiba jena kingking ruronggni a-ani bimango 
Mama chipchangako, arrching knaja uko. 

( Git ring-giparang napbaa ) 
Re babo, aro mittelani gitchi Dianako demesana; 

Knatogipa ku-rang nang’ nokgipani nachikkolo napchina, 

Aro gitchi uko nokona rimbana. 

(Git) 

Jes : Anga maming saloba kusi ong ja, 

Jensalo knatogipa gitko knaa. 


Lor 


: Ja a pang ian, jiang-ni gisik agre rongjrima. 

Mikmalgija aro skafeng.dakgipa matburing dolko nibo, 
Ba dambearovsason grigipa gure bi a sarangko, 

Bildodoe til(^pl^o^mikoa chrika, 

Jeqn uarangni anxhi ding a mitingni bewal ong*a. 
Uaghtfsinggani kurangko knaode, 

J|a gifxujS gam*aniba uarangni nachilona sokode, 

Na-a uarangni apsan chadenganiko nika, 

Ka-namgija mikronrang gitni namgipa bilchi rinoke niskaa. 
Uni gimin poedo segipa chanchiachim, 

Orpheus bolko, ro-ongko aro chibanarangko salachim. 

Uiani grigipa, rakgipa aro ka*ting dakgipa, 

Indiba ring-ani dikdiksana uni cholonko dingtangata. 

Je mande an-tangon ring-ani dongja, 

Ba knatogipa ku-rangni gam-anichi moatako man-ja, 

Ua a-songko palgipa, daksrukgipa aro ra-sekgipa ong*na kraa; 
Uni gisikni reani wal gita wa*saja, 

Aro uni skanirang Erebus gita andala. 

Pilakba ka-dongnabe indakgipa mandeo 
Git ring-ako knatimbo. 

( Portia aro Nerissa napbaa ) 

Por : An-chingni nikgipa teng-ani ching-enga angni nokdringo, 

India chel*e ua chongipa chakki gipata teng*aniko! 

Indake namgipa kam teng-sua denggu a-gilsako. 

Ner : Jajong teng-sua jensalo, nikja chakkini teng-ako uno. 

Por : Indaken dal-batgipa rasong chongipako dimelata; 
Dakchakgipaba namen teng-sua saksa raja gita 
Raja dongjaode sambao, aro unon un bewal 
Bangbango napsrimjok chongipa chiring gita, 

Chiarigipa sagalo. Ring-ani! Knabo! 

Ner : Uan nang-ni nokni git, gitel. 

Por : Mamingan namja, nangrimani griode; 

Ua namen knatobate gam a salona bate. 

Ner : Jripjrang ong-ani ua gunko una on-aha, gitel. 

Por : Do*kaba do*kua gita knatoe ring-a, 

Apsan ring-dimjaode. aro anga chanchia, 

Nightingale nangode, salo ring-na 
Jensalo rajahasrang gekgaka, uko chanchiata, 


85 



Dorengna bate nambatgipa ring-gipa ong-ja. 

Somoe karini kri badita kamrang siruatako man*a 
Uarangko mittelanina aro chong'mot namsranganina! 
Tom-tombo! Jajong Endymion baksa tusia, 

Aro ua mikrakjawa. ( Ringani bon-a ) 

Lor : Uan Portiani ku*rang, ong-jaode anga namen uisreta. 

Por : Ua angko uia, kana mandeni koel do-oko uia gita Namgija 
loiTangchi. 

Lor : Ka sara gitel, nokona rimchaksoa. 

Por : Chinga chingni segiparangni an*senganina bi aha, 

Jean nambatgen, chinga ka'donga, chingni kattarangna. 
Uamang rebapilahama? 

Lor : Gitel, uamang re*bapilkuja; 

Indiba saksa kobor ontimgipa rebasoaha, 

Uamangni rebaengako uiatsona. 

Por : Napangbo, Nerissa; 

Angni chakkolrangko aganbo, 

An-chingni noko donggijanina simsakjachina; 

Na*aba, Lorenzo; Jessica, naaba. 

( Singgasika) 

Lor : Nang-ni segipa sokbaaha; anga uni singgako knaa. 

Chinga aganrorogipa ongja, na*a kennabe. 

Por : la wal, anga chanchia, saenggipa salni teng-asa; 

Uko on-tisa dimele nika; ia sal ong*a 
Aram pindapako man-gipa sal gita. 

( Bassanio y Antonio, Gratiano aro jayrikgiparang napbaa ) 

Bas : Salni teng*a a gilsak pil-sachisa ong'oba 
An*ching salko man a a, 

Salni dongjamitingo re-ramode na-a. 

Por : Teng-aniko onna angna on-bo, indiba 
Anga cholon ritchenggipa ong-jawa. 

Maina cheng-gipa jik setangko gisik jrimata, 

Aro maming saloba Bassanio angni a-sel indake ong-jachina; 
Indiba Isol pilakkon dk ong-atchina! 

Nang-ko noko rimchaksoa, angni gitel. 

Bas : Anga mittela nang-ko; angni ripengko rimchaksobo. 

Ian ua mande ong*a, Antonio ian 
Anga sima gri gro nanggipa ong-a jenan. 

Por : Pilak kamrangon na a una gro nanggipa ong a, 

Maina angni knaa gitade ua nang-na bang-en on-chakaha. 

Ant : Anga chu-onga on pilaniko man-aha. 

Por : Nang-na ching’ noko nama rimchaksoaniko on a. 

Ua gipin kamrango ongkatgen, kattarangna bateba, 

Uni gimin anga ari dona ku a sikchi rimchaksoanina. 

Gra : ( Nerissana ) Hawa jajongchi mikcheta, na-a angko ma-sisreta; 
Chong-mot, anga uko bichal kagipani keranina onaha. 

Uko man-anggipa kasigimin ong*osachim, maina 
Ang’ ka-sara, ian nang-ko gisik saatbeaha. 

Por : Jegrikama da*on! Mai a-sel ong-a? 

Gra : Sonani jakstemni gimin, ramram jakstem 
Jekon ua angna on-aha, jeni miksongania 
A-gilsakna, churi palgipani poedo gita sea 
Churini kosako, Angna ka-sabo aro angko watnabe,’ ina. 

Ner : Na*a miksongnani aro gamchatanini gimin maiko aganenga? 
Na-a angna mikchetaha, jensalo nang-na uko on-aha, 

Uko na-a gangen siani kontaona ldngkingba, 

Aro uan tugen gopramo nang* baksa; 

Angna ong-jaoba, nang-ni rake mikchetanina, 

Na-a mandera-gipa ong-e uko nangachim rakldna. 

Bichal ka gipani keranina on-aha! 

Ong*ja, Isol angni bichal ka-gipa, 

Maming saloba ua keranini mikkango ku-simang chajawa. 

Gra : Chagen, ua mande brie tangode. 

Ner : Oe, me-chik me-asa ong-ift tangode. 

Gra : Anga ia jakchin uko pantena on-aha, 

Mea bi-sa gita, mikkang ronggrikgipa me a a bi-sa, 

Nang*na changrobatjawa, ua bichal ka*gipani kerania; 
Betbetrakgipa bi-sa, tangkani pal bi*aha; 

Angni ka-tong uko una jechakna amjaha. 

Por : Na a matnangako man na kraa, anga parake nanga aganna, 
Na a a jSuri^lcanggipa onanikon gimaatna, 

Jekon mikchete pataha nang-ni jaksio, 

Mikchetanichin nangkapatahfl|ftangni be-eno. 

Angaba setangna jakstemko on e mikchetataha, 

Maming saloba uko gimaatna, aro ua ^"dcnga; 

Anga mikchetna kadonga ua uko gimaatjawa, 

Ba uni jaksioniko okjawa je gamnaba 
A-gilsak gimikni. Bebean dao, Gratiano, 

Na*a onaha angni jikna dal*a dukni ja-pangko, 

Indaka angna ongode, anga ka-ananggnokchim. 

Bas : (an-tangna) O, angria nambatgenchim angni jakasiko den-soton, 
Aro mikcheton anga jakstemko gimaataha una warachakon. 

Gra : Angni gitel Bassanioba uni jakstemko on*aha, 

Bichal ka-gipana jean uko bi-aha, aro bebean ua, 

Uko man*na kraaha; unon uni kerani, ua me-a bi-sa, 

Jean serikaniko dakaha, angonikoba bi-aha; 

Aro nokgipa aro uni mandeba mamingkoba ra-jahaj* 

Ia ge-gni jakstemrangkosa am-aha. 

Por : Mai, angni gitel, na-a badia jakstemko on-aha? 

Anga ka'donga, uade ong-ja, jekon na-a angotiiko man-aha. 

Bas : Anga tol aniko man-ode dosna on-dapna, 

Jechakgenchim anga uko; indiba angni jaksiko na*an nika 
Uno jakstem dongjajok; ua dongjaha. 

Por : Indaken kakket ong*ani, bebegija nangni ka tongo dongjaha; 
Nang a ni turamona maming saloba anga re angjawa 
Anga niktaijaskal jakstemko ua. 

Ner : Angaba nang’ turamona re*ja, 

Ang' jakstemko niktaijaskal anga. 

Bas : Namgipa Portia, 

Na*a uiode ua jakstemko on a aha sana, 

Na*a uiode sani a a sel ua jakstemko on a aha, 

Aro masiode ua jakstemko on a aha maina, 

Aro ua jakstemko on a aha badita sikgijasa, 

Jean jakstemna agre mamingkon ra-jaha, 

Nang*ni namnikgijaniko komiatgenchim naa. 

Por : Na a ma*siode jakstemni gunko, 

Aro on a gipani gamchatani adhako, 

Ba jakstemko rakkina an a tangni man dongako, 

J akwatj awachim na a a ua jakstemko. 

Badia mande indita chanchina changgijagipa donga, 

Na a a skode uko warachakna 

Gisikni sikchongmotanichi, kratch-ani grigipa, 

Drae bi a na jekon rongtalgipa ine ra a aha? 

Nerissa angna skiaha maiko bebenrna: 

Anga sipilaigen indiba saoba me*chik ua jakstemko man a aha. 

Bas : Ong ja, ka a sara, angni rasongchi aro janggichi, anga mikcheta 
Darang me*chikba uko man a ja, indiba niam uibegipa saksasa, 
Jean angni hajal gittam ducatrangko ra-jaha, 

Aro jakstemkosa bi*aha; jekon anga jechakaha, 

Aro uko kusi gri re angna onaha- 
Unamangba jean janggiko jokataha 
Angni ka a sara ripengni. 

Angni ka a sara ripengni. 

Anga agangen maiko, namgipa me-chik? 

Anga draatako manaha onatna ja-mano; 

Changdulaha angko kratacha-ani aro bewal mandera-ani; 
Indiba angni mikkim rasong onjaha moela ong-atna 
On-pilskaani gisik griachi. 

Kema kapabo, me-chik namgipa; 

Maina walni pattiako man'gipa askirangchin, 

Na*a uno donggenchimode, anga chanchia, 

Na-an molmolgenchim, 

Namgipa uldlna on-na ua jakstemko. 

Por : Ua ukil angni nok sambaona rebajachina; 

Man-ahani gimin roongko, angni namnikgipa, 

Jekon na*a gankamna angna mikchetaha, 

Angaba nang-gitan ong-gnok jaksramgipa; 

Angaba ango je dongakoba jechakjawa on-na, 

Angni be enko bo setangni tuchakanikoba. 

Anga uko uigen, anga namen uichongmota. 

Nokona agre walsaba gipino tunabe; Argus gita angko nitimbo; 
Na*a uko dakjaode, aro angko saksan dongalode, 

Angni mikkim-rasongchi, jean daodipet angni, 

Anga ua ukilkon ripeng dakgen angni turamni. 

Ner : Aro anga, uni keraniko; uni gimin namen simsakbo 
Na a maikai dona angko an tangko rakkianio. 

Gra : Atcha, na*a indake dakbo, ingiba uko rim a a man atnabe, 

Maina anga uni kolomkon pe tonggen uko rim*a man ode. 

Ant : Uamangni jegrikani angan rasong grigipa ja-pang ong-a. 

Por : Nang-ko duk ong atjachina; je ong a oba nang a ko rimchaksoa. 

Bas : Portia, draachi namgijako dakanina kema ka a bo; 

Aro ia bang-a ripengrangni mikkango 

Anga nang*na mikcheta, aro nang'ni mikronrangchiba, 

Jeon anga an*tangko nika- 

Por : Uni aganako knabo! 

Ua an a tangko sakgni nika, angni mikron samgnio, 

Mikron samprako sakprak; an ‘tang sakgnichin rmkchetbo na-a, 
Unosa bebera-na mikchetani onga. 

Bas : Ong-ja, angko knabo indiba, 

Ia-dosko kema ka-bo, angni janggichi anga mikchcta 
Anga maming saloba nang-na ku-chakaniko petaijawa. 

Ant : Changsao anga angni be*enko uni gamna on*aha, 

Jean, dongjaode nang-ni seni jakstemko mananggipa, 
Gimagnokchim; kaako man’taina anga kenja, 

Angni janggiko one gro chotna, jedakode nang-ni segipa 
Maming saloba ka-donganiko uitele pe-taijawa. 

Por : Indakode naa jamin ra-gipa ong-gen. Iako onbo, 

Aro gitchamna bate uko nambate rakkina aganbo. 

Ant : Iakai, gitel Bassanio, iako nambate rakkina mikchetbo. 

Bas : Salgisak, ia apsanan, jekon anga ukilna on aha! 

Por : Anga uko uonikon man-aha. Bassanio, angko ka-bo kema, 
Maina, ia jakstemchin, ukil angming turimaha. 

Ner : Aro angko kema ka-bo, angni Gratiano sontolgipa, 

Maina ua apsan mikkang ronggrikgipa pante, ukilni kerania, 
Iani pal, da-siwal angming turimaha. 

Gra : Mai, ian ding-kario rama sorokrangko taria gitasa, 

Jeon ramarang name dongaia. 

Mai, uko man-na skangan chinga so-mal donako man-ahma? 

Por : Kragija agannabe. Na-simang pilakan inmaha aiao. 

Iakae chitti; somoe man*o poraibo; 

Ua Paduaoni re-baa, BeUariooni; 

Uano na-simang nikgen Portiaan ua ukil, 

Nerissa uni kerani. Lorenzo iano 

Sakki on -gen, ching re-chakatako na-simangni bak ja-mano, 
Aro da-osan re-bapilaha; anga napkuja noktango. 

Antonio, kusi ong-been rimchaksoa nang-ko; 

Aro nambata uiatani donga nang*na ango, 

Nang-ni ka*dongsoana bate. Obo bakan ia chittiko; 

Uno nang-ni ge-gittam jahasrangni gimin sea, 

Gamchata bosturangko ra-bae sokbaa jahas karamona. 

Na-a uijawa mai obostao 
Man-soaha anga ia chittiko. 

Ant : Anga kirgri ong-pila. 

Bas : Na-an ua ukilma aro nang'ko anga uijahama? 

Gra : Na-an angko so-mal donna am a gipa keranima? 

Ner : Oe, indiba kerani uko dakna miksonggijagipa, 

Me-asa ongaona tangjaskal ua. 

Bas : Namgipa ukil, na*a ang’ turamo tupagen; 

Anga dongjaode, ang’ jikming dongpagen. 

Ant : Namgipa me-chik, na-a angna janggiko 
On aha, aro janggi tanganiko. 

Maina anga iano poraia angni jahasrangba, 

Name sokbatokaha jahas karamona. 

Por : Lorenzo, mai obosta da oa! 

Angni keranio namgipa kobor donga nang-naba. 

Ner : Oe, tangka ra gijan anga uko on-gen una. 

Uano nang-na aro Jessicana on* a, 

Man-e cha gipa Jihudioni, see on-ani uni on*anirangko 
Uni simano, uni pilak donga kakketko. 

Lor : Namgipa me-chikrang, na-simang ga akonata mannako, 
Okkrie sinasienggipani ramao. 

Por : Da-o pring ong-nasiaha, 

Anga uia na-simang knaa chu-ongnikkuja 
la obostarangni gimin. Hai an-ching napna, 

Uano sing-anirangko dakbo, 

Aro chinga pilaknan aganchakgen kakketko. 

Gra : Indaken ong china. Skanggipa sing-ania, 

Angni Nerissani mikchete agannagipa, 

Ua walgipinona kingking mikrake senggenma, 

Ba da-o tusigenma, kanta gnisanaha sal ong-na. 

Indiba sal ong-ahaoba, ska andalatna, 

Ukilni keraniming tupakuna anga. 

Beben, anga tangengon, kenjawa gipinna 
Nerissani jakstemko name rakkianina gita. 

•••• 

